hotchpotch/miracl-hf-unified huggingface dataset:
มาร์ติน อามิส
มาร์ติน อามิส () (25 สิงหาคม ค.ศ. 1949 - ปัจจุบัน) มาร์ติน อามิสเป็นนักเขียนนวนิยาย, นักวิพากษ์วรรณกรรม และนักเขียนเรื่องสั้นคนสำคัญชาวอังกฤษ อามิสเป็นบุตรของนักเขียนคิงสลีย์ อามิส (Kingsley Amis) งานที่เขียนรวมทั้ง "Money" (ค.ศ. 1984)"London Fields" (ค.ศ. 1989)"The Information" (ค.ศ. 1995) วัตถุดิบในการเขียนของอามิสมาจากความเลยเถิดอันขาดเหตุผล (Absurdism) และความเป็นการ์ตูน (caricature) ของสภาวะของสมัยใหม่นิยมยุคหลัง (Postmodernism) ความที่เป็นผู้เชี่ยวชาญในการเขียนลักษณะนี้ทำให้นิวยอร์กไทมส์เรียกงานของอามิสว่า "ความไม่เสบยใหม่" (the new unpleasantness)
ไอโนว์ฮิมโซเวล
"ไอโนว์ฮิมโซเวล" () เป็นเพลงจากคอนเซปอัลบั้ม และภายหลังในละครเพลงเรื่อง "Chess" โดยทิม ไรซ์, เบนนี แอนเดอร์สสัน และบียอร์น อัลเวอุส เป็นเพลงที่ร้องคู่ของผู้หญิงสองคน มีเรื่องราวคือ สเวตลานา ภรรยาของผู้ชนะเลิศการแข่งขันหมากรุกชาวรัสเซียผู้บาดหมางกันอยู่ และฟลอเรนซ์ อนุภรรยา ที่ทั้งสองต่างเผยความรู้สึกอันขมขื่นสำหรับชายคนเดียวกัน ที่เห็นความสัมพันธ์กำลังห่างกันไป
เพลงนี้ติดอันดับ 1 ในสหราชอาณาจักรยาวนาน 4 สัปดาห์ในปี 1985 เมื่อออกขายเป็นซิงเกิลขับร้องโดยอีเลน เพจ (เป็นฟลอเรนซ์) และบาร์บารา ดิกสัน (เป็นสเวตลานา) ที่ต่างร้องแยกกันไปในส่วนของเธอ ไม่เคยเจอกันก่อนในช่วงบันทึกเสียงเพลง มีแต่งเพลงมิวสิกวิดีโอและการแสดงในรายการท็อปออฟเดอะป็อปส์และการออกทัวร์ในยุโรป เพลงนี้ยังได้รับการบันทึกจากกินเนสบุ๊กออฟเรเคิดส์ ว่าเป็นซิงเกิลที่มียอดขายดีที่สุดในยูเคชาร์ตซิงเกิลที่สุดที่ร้องโดยศิลปินหญิงคู่ นอกจากนั้นเพจยังปรากฏตัวในการแสดงละครเพลงที่ลอนดอนของเรื่อง "Chess"
ในวันที่ 18 กันยายน ค.ศ. 2004 ในรายการทางช่องบีบีซี "All-Time Greatest Love Songs" มีพิธีกรคือไลโอเนล ริชชี ได้มีการแสดงของเพจและดิกสันอีกครั้งในรอบ 20 ปี เพจยังร้องเพลงนี้คนเดียวให้กับรายการทางบีบีซีเรดิโอทู "Elaine Paige on Sunday"
แอฟเฟกชัน
แอฟเฟคชัน เป็นผลงานเพลงอัลบั้มแรกของคุมิ โคดะ
แอนดรูว์ ลอยด์ เวบเบอร์
แอนดรูว์ ลอยด์ เวบเบอร์, บารอน ลอยด์-เวบเบอร์ () เกิดเมื่อวันที่ 22 มีนาคม ค.ศ. 1948 เป็นนักประพันธ์เพลงละครเพลงชาวอังกฤษ เป็นบุตรชายคนโตของนักออร์แกน วิลเลียม ลอยด์ เวบเบอร์ และเป็นพี่ชายของนักเล่นเชลโล่ จูเลียน ลอยด์ เวบเบอร์ โดยลอยด์ เวบเบอร์เริ่มประพันธ์เพลงตั้งแต่อายุ 6 ปี และเผยแพร่งานครั้งแรกเมื่อเขาอายุได้ 9 ปี
ลอร์ด ลอยด์ เวบเบอร์ ประสบความสำเร็จอย่างกว้างขวาง ทั้งกับผลงานละครเพลงหลายเรื่อง ที่ดำเนินมามากกว่าทศวรรษ ทั้งจากเวสต์เอนด์และบรอดเวย์ เขายังได้รับเกียรติยศหลายรายการ อย่างเช่นได้ดำรงตำแหน่งท่านลอร์ดในปี 1992 ได้รับ 7 รางวัลโทนี 3 รางวัลแกรมมี่ 1 รางวัลออสการ์ 7 รางวัลโอลิเวียร์ 1 รางวัลลูกโลกทองคำ และได้รับรางวัลเกียรติยศจากเคนเนดี้เซ็นเตอร์
เขาประพันธ์ละครเพลง 13 เรื่อง ชุดเพลงร้อง (Song Cycle) 1 ชุด ดนตรีประกอบภาพยนตร์ 2 เรื่อง และเพลงสวดละติน เขามีผลงานเพลงที่เป็นที่รู้จักอย่าง "The Music of the Night" จาก "The Phantom of the Opera", "I Don't Know How to Love Him" จาก "Jesus Christ Superstar", "Don't Cry for Me, Argentina" จาก "Evita", "Any Dream Will Do" จาก "Joseph and the Amazing Technicolor Dreamcoat" และ "Memory" จาก "Cats"
โกลว์อินทูวัน
โกลว์อินทูวัน เป็นผลงานเพลงอัลบั้มที่ 2 ของคุมิ โคดะ
ไดแอน วาร์เรน
ไดแอน อีฟ วาร์เรน () เกิดเมื่อวันที่ 7 กันยายน ค.ศ. 1956 ในรัฐแคลิฟอร์เนีย เป็นนักร้อง-นักแต่งเพลง แนวคันทรีและป็อป ชาวอเมริกัน เธอมีผลงานเพลงที่เคยได้รับการเสนอชื่อเข้าชิงรางวัลออสการ์ 6 ครั้ง ได้รับการเสนอชื่อเข้าชิงรางวัลลูกโลกทองคำ 4 ครั้ง ได้รับการเสนอชื่อเข้าชิงรางวัลแกรมมี่ 7 ครั้ง ซึ่งได้รับ 1 รางวัล ในปี 2001 เธอมีชื่ออยู่ในซองไรเตอร์สฮอลออฟเฟม เธอติดอันดับ 35 ของนักแต่งเพลงที่ประสบความสำเร็จที่สุดในแง่อันดับเพลง เป็นผู้หญิงที่ประสบความสำเร็จเป็นอันดับ 3
เธอเป็นนักแต่งเพลงคนแรกในสถิติบิลบอร์ด ที่มี 7 เพลงฮิต จาก 7 ศิลปิน บนชาร์ตซิงเกิ้ลในเวลาเดียวกัน วาร์เรนเป็นเจ้าของบริษัท รีลซองส์ ที่ดูแลและควบคุมการแต่งเพลงของเธอ ขณะที่เพลงของเธออยู่ในภาพยนตร์หรือรายการโทรทัศน์มากกว่า 70 รายการ จากข้อมูลจาก IMDB
ฟิลมายมายด์
ฟิลมายมายด์ เป็นผลงานอัลบั้มเพลงที่ 3 ของคุมิ โคดะ
เนาวรัตน์ วัชรา
"เนาวรัตน์ วัชรา" หรือชื่อจริงคือ สมิรา ลำยาน มีชื่อเล่นว่า แหม่ม นักแสดงอาวุโส ลูกครึ่งไทย-ปาทาน โดยคุณพ่อเป็นปาทาน ส่วนคุณแม่เป็นชาวไทย เนาวรัตน์นับถือศาสนาพุทธ จบการศึกษาชั้น ม.ศ. 3 จากโรงเรียนวัดเศวตรฉัตรในปี 2507 เธอได้เข้าประกวดนางงามหลายเวที เริ่มแรกคุณชุลี ใจยงค์ เจ้าของร้านเสริมสวยดาราพรได้ส่งเธอไปประกวดนางงามบพิตรบอลในนามของอรัญญา ดาราพร และได้คว้าตำแหน่งเป็นครั้งแรก ต่อมาเธอได้ตำแหน่งนางงามสงกรานต์วิสุทธิกษัตริย์ ล่าสุดจึงได้ประกวดนางสาวไทย ประจำปี พ.ศ. 2507 ในงานวชิราวุธนุสรณ์ และได้รับตำแหน่งรองนางสาวไทย "อันดับ 4" ในปีนั้น อาภัสรา หงสกุลได้ตำแหน่งนางสาวไทย พ.ศ. 2507 ไปครอง หลังจากมีชื่อเสียงแล้วเนาวรัตน์เคยได้นำเงินมาบริจาคให้โรงเรียนวัดเศวตรฉัตรอีกด้วย
เนาวรัตน์ วัชราได้แสดงภาพยนตร์ประมาณ 30 เรื่อง ซึ่งส่วนใหญ่จะรับบทบาทเป็นนางเอกเจ้าน้ำตา โดยแสดงเรื่อง "เดือนร้าว" กำกับโดย วิจิตร คุณาวุฒิ คู่กับ มิตร ชัยบัญชา เป็นเรื่องแรก และได้รางวัลตุ๊กตาทองปี พ.ศ. 2508 นอกจากนี้เธอยังได้ร้องเพลง "ลาสาวแม่กลอง" โดยเธอแต่งชุดทหารเรือสีขาว ไม่ว่างานไหนงานนั้นเธอจะร้องเพลงนี้ตลอด เธอรับงานแสดงจนถึงปี พ.ศ. 2525 โดยแสดงเรื่อง "ลูกเหนือ" เป็นเรื่องสุดท้ายร่วมกับสมบัติ เมทะนี และนิภาพร นงนุช
ชีวิตส่วนตัวเคยสมรสกับไมตรี บุญสูง มีบุตรชายด้วยกัน 3 คน ปัจจุบันมีธุรกิจร้านอาหารเป็นของตนเอง
แดเนียล แด คิม
แดเนียล แด คิม (Daniel Dae Kim) เกิดที่เมืองปูซานเมื่อวันที่ 4 สิงหาคม ค.ศ. 1968 เป็นนักแสดงชาวอเมริกัน ย้ายจากเกาหลีใต้มาอยู่ในสหรัฐอเมริกากับครอบครัวตั้งแต่อายุ 2 ปี ถึงแม้เขายังมีผลงานในรายการโทรทัศน์หลายรายการ แต่คิมก็เป็นที่รู้จักดีในบทบาท จิน-ซู ควอน ในซีรีส์เรื่อง "อสุรกายดงดิบ"
ฮาร์ตสเตชัน
ฮาร์ตสเตชัน() เป็นผลงานเพลงอัลบั้มภาษาญี่ปุ่นอันดับที่ 5 ของฮิกะรุ อุตะดะ(จากทั้งหมด 7 อัลบั้ม) ถูกวางจำหน่ายวันที่ 19 มีนาคม พ.ศ. 2551
ยอดวางจำหน่ายของ"ฮาร์ตสเตชัน"ในสัปดาห์แรกสูงถึง 480,081 แผ่นแต่เป็นยอดจำหน่ายที่ต่ำที่สุดในสัปดาห์แรกในอาชีพศิลปินของฮิกะรุ อุตะดะ อย่างไรก็ตามยอดจำหน่ายก็พุ่งสู่ล้านแผ่นได้อย่างไม่ยากเย็นจากรายงานของอาร์ไอเอเจและอยู่ในออริกอนชาร์ตถึง 11 สัปดาห์ ในด้านยอดทั่วโลก"ฮาร์ตสเตชัน"ประสบความสำเร็จทำลายสถิติอัลบั้ม "Deep River" ด้วยยอดจำหน่ายมากกว่า 100,000 แผ่น และได้รับการบันทึกว่าเป็นอัลบั้มที่ยอดจำหน่ายสูงสุดตลอดกาลของญี่ปุ่นอันดับที่ 271 
ในวันที่ 13 พฤษภาคม พ.ศ. 2551 หลังจากการวางจำหน่ายอัลบั้มได้ประมาณ 2 เดิอน Barks.jp รายงานยอดดิจิตอลดาวน์โหลดของทุกเพลงในอัลบั้มถึง 15 ล้านครั้ง เป็นยอดดาวน์โหลดที่สูงที่สุดในปี พ.ศ. 2551 และเป็นสตูดิโออัลบั้มที่ยอดจำหน่ายสูงสุดในปี พ.ศ. 2551
ก่อนการวางจำหน่ายของ"ฮาร์ตสเตชัน" อุตะดะได้โพสข้อความในบล็อกของเธอว่าเธอกำลังทำอัลบั้มภาษาญี่ปุ่นและภาษาอังกฤษควบคู่กันไป ในตอนหลังคือ "ฮาร์ตสเตชัน"และ"ดิสอิสเดอะวัน" เธอยุ่งกับการทำอัลบั้มที่บ้านของเธอตั้งแต่ 23 ตุลาคม พ.ศ. 2550.
ในวันที่ 16 มกราคม พ.ศ. 2551 อุตะดะยืนยันว่า "เฟลเวอร์ออฟไลฟ์ : เวอร์ชันบัลลาด" และ พริซซันเนอร์ออฟเลิฟ จะถูกบรรจุใน"ฮาร์ตสเตชัน".
ในวันที่ 1 กุมภาพันธ์ พ.ศ. 2551 อุตะดะประกาศว่าเธอได้ทำแผ่นมาสเตอร์ของ"ฮาร์ตสเตชัน"เสร็จโดยซิงเกิลสุดท้ายคือ "เซเลเบรส"() 
หลังจากนั้นไม่นานเว็บไซต์อย่างเป็นทางการของอุตะดะได้ยืนยันรายการเพลงทั้ง 13 เพลง จากเดิม 12 เพลงโดยเพิ่มเฟลเวอร์ออฟไลฟ์เข้าไปด้วย.
ในวันที่ 19 กุมภาพันธ์ พ.ศ. 2551 ฮาร์ตสเตชัน/สเตย์โกลด์เป็นซิงเกิลแรกในอัลบั้ม"ฮาร์ตสเตชัน"ถูกเผยแพร่ทางเว็บไซต์
ยุนจิน คิม
ยุนจิน คิม (; ) เกิดเมื่อวันที่ 7 พฤศจิกายน ค.ศ. 1973 ในโซล ประเทศเกาหลีใต้ เป็นนักแสดงชาวอเมริกัน-เกาหลี เธอมีผลงานการแสดงภาพยนตร์ ละครเวที ซีรีส์ และถึแม้เธอจะเป็นที่รู้จักในโลกคนใช้ภาษาอังกฤษกับบท ซัน-ฮวา ควอน ในซีรีส์อเมริกันเรื่อง "Lost" แต่คิมก็ยังมีผลงานภาพยนตร์และโทรทัศน์ในประเทศเกาหลีใต้อยู่มาก
ธัญญรัตน์ โลหะนันท์
ธัญญรัตน์ โลหนันทน์ ชื่อเล่น บัว เกิดเมื่อวันที่ 4 พฤศจิกายน  พ.ศ. 2500 เป็นบุตรหนึ่งใน 10 คน โดยมารดาเป็นอดีตรองนางงามปีนังเชื้อสายอังกฤษ จบชั้น มศ. 3 โรงเรียนวัดธาตุทอง ธัญญรัตน์ได้แสดงหนังดังอย่างเช่น "ทิพย์ช้าง" "หนี้รัก" "ไม่มีใครรักฉันจริง" และหนังบู๊อีกหลายเรื่อง โดยเฉพาะเรื่อง "ทิพย์ช้าง" ตำนานเมืองเหนือ แสดงเป็นสาวเหนือ เป็นนางเอกที่ได้รับความนิยมคนหนึ่ง ในช่วงปี พ.ศ. 2518- 2520
ธัญญารัตน์ เข้าวงการเพราะตามพี่สาว ปริศนา โลหนันทน์ ซึ่งเป็นรองนางสาวไทย พ.ศ. 2515ไปออกงานต่างๆ จนเป็นที่สนใจของผู้สร้าง จนกระทั่งได้เล่นหนังเรื่อง "หนี้รัก" เป็นเรื่องแรก แต่หนังเรื่องนี้สร้างยาวนานมากจนกระทั่งหนังเรื่องอื่นๆ ที่เล่นทีหลังได้ฉายก่อน ช่วงที่ธัญญรัตน์เข้าวงการ เป็นช่วงที่หนังไทยแนวพิศวาสแรงๆ กำลังได้รับความนิยม แล้วคุณธัญญรัตน์ก็กล้าเล่นบทแรงๆหรือโป๊ได้ จึงมีภาพพจน์เป็นสาวใจแตก ไม่สามารถรับบทนางเอกเรียบร้อยตามขนบหนังไทยได้ จึงตกลงไปรับบทรอง โดยภายหลังได้หันมาเป็นนักร้องลูกกรุง มีผลงานเพลงออกแผ่นเสียงมา 1 ชุด ก็ดังพอสมควร หลังจากนั้นก็มาลงเล่นละครทางช่อง 9 เรื่อง "หนี้รัก" เรื่องเดียวกันกับที่เคยเล่นตอนเป็นหนังใหญ่ แต่เปลี่ยนมารับบทจาก ตรีนุช (นางเอก) เป็น หนูอ้น (นางร้าย) ตามด้วยละครช่อง 3 อีก 2-3 เรื่อง ที่ดังหน่อยก็เรื่อง "พรุ่งนี้ฉันจะรักคุณ" ในบท 'สุภัค' ประชันกับ ปรัชญา มยุรา และ สมภพ ก่อนจะอำลาไปใช้ชีวิตครอบครัว กลับมาอีกครั้งด้วยการร่วมงานกับ เอ็กแซ็กท์ ในละคร "บัลลังก์เมฆ" ตามด้วย "เจ้านาง" ของ กันตนา กลับมาคราวนี้เธอเป็นผู้ใหญ่ขึ้น และเริ่มได้รับบทแม่ มาจนถึงปัจจุบัน
ฯลฯ
ฯลฯ
จาง ซี
จาง ซี () เป็นนักกีฬาวอลเลย์บอลชายหาดทีมชาติจีน เกิดวันที่ 19 เมษายน พ.ศ. 2528 ซึ่งเล่นคู่กับซู เฉิน
จาง ซีเกิดในเมืองนานตง มณฑลเจียงซู เล่นทีมชาติในปี 2547
เดเอ็ฟเบ-โพคาล
เดเอ็ฟเบ-โพคาล หรือ เยอรมันคัพ (; ) เป็นฟุตบอลถ้วยของประเทศเยอรมนี เริ่มจัดในปี ค.ศ. 1934 เดิมชื่อTschammer-Pokal โดยมีสโมสรเข้าร่วม 64 สโมสร จาก 36 สโมสรของบุนเดสลีกาและลีก้า 2เยอรมัน และ 4 อันดับสูงสุดของ ลีก้า 3 จะได้เข้ารอบแรกโดยอัตโนมัติ ส่วนอีก 21 สโมสรที่เหลือจะมาจากสโมสรแชมป์ฟุตบอลถ้วยของภูมิภาคต่าง ๆ ส่วนอีก 3 สโมสรที่เหลือจะมาจากสมาพันธ์ภูมิภาคที่มีสโมสรฟุตบอลชายมากที่สุด สำหรับทีมสำรองของสโมสรต่าง ๆ ไม่ได้รับอนุญาตให้เข้าร่วมการแข่งขั้น โดยแชมป์ล่าสุดคือบาเยิร์นมิวนิค
ออร์บิทัล (อัลบั้ม)
ออร์บิทัล เป็นอัลบั้มชุดแรก ของวงออร์บิทัล โดยใช้ชื่อ กรีนอัลบั้ม ออกจำหน่าย ในปี พ.ศ. 2534
รายชื่อเพลงที่นำแซมเปิลเสียงที่มาใส่ในเพลงในอัลบั้มชุดนี้
เฮลป์! (อัลบั้ม)
เฮลป์! () เป็นอัลบั้มชุดที่ 5 ในสหราชอาณาจักรและอัลบั้มชุดที่ 9 ในสหรัฐอเมริกา ของวงเดอะบีตเทิลส์ และยังเป็นเพลงประกอบภาพยนตร์ในชื่อเดียวกันนี้ โปรดิวซ์โดยจอร์จ มาร์ติน มีเพลงอยู่ 14 เพลง (อัลบั้มรูปแบบแรกออกในประเทศอังกฤษ) และมี 7 เพลงประกอบในภาพยนตร์ด้วย (รวมถึงเพลง "เฮลป์" และ "ทิกเกตทูไรด์")
ในปี 2003 อัลบั้มนี้ติดอันดับ 332 ของจากการจัดอันดับในนิตยสารโรลลิงสโตน ในหัวข้อ 500 อัลบั้มยอดเยี่ยมที่สุดตลอดกาล
ระยะทางแบบยุคลิด
ระยะทางแบบยุคลิด () คือระยะทางปกติระหว่างจุดสองจุดในแนวเส้นตรง ซึ่งอาจสามารถวัดได้ด้วยไม้บรรทัด มีที่มาจากทฤษฎีบทพีทาโกรัส เหตุที่เรียกว่า "แบบยุคลิด" เนื่องจากเป็นการวัดระยะทางในปริภูมิแบบยุคลิด (หรือแม้แต่ปริภูมิผลคูณภายใน) คือไม่มีความโค้งและไม่สามารถทำให้โค้งงอ และการใช้สูตรนี้วัดระยะทางทำให้กลายเป็นปริภูมิอิงระยะทาง ค่าประจำ (norm) ที่เกี่ยวข้องก็จะเรียกว่าเป็น ค่าประจำแบบยุคลิด (Euclidean norm) เช่นกัน (งานเขียนสมัยก่อนเรียกการวัดอย่างนี้ว่า "ระยะทางแบบพีทาโกรัส")
ระยะทางแบบยุคลิดระหว่างจุดสองจุด p และ q คือความยาวของส่วนของเส้นตรง ถ้า และ ในระบบพิกัดคาร์ทีเซียน เป็นจุดสองจุดบนปริภูมิยุคลิด "n" มิติ ระยะทางระหว่างจุด p กับ q คำนวณได้จาก
ค่าประจำแบบยุคลิด คือระยะทางจากจุดหนึ่งจุด p ไปยังจุดกำเนิด บนปริภูมิยุคลิด
ซึ่งสมการตัวหลังเกี่ยวข้องกับผลคูณจุด เป็นขนาดของเวกเตอร์ p จากจุดกำเนิด ระยะทางแบบยุคลิดจึงอาจนิยามได้อีกแบบหนึ่งดังนี้
ในหนึ่งมิติ ระยะทางระหว่างจุดสองจุดบนเส้นจำนวนจริงคือค่าสัมบูรณ์ของผลต่างของสองค่านั้น ดังนั้นถ้าให้ p และ q เป็นจุดสองจุด (หรือจำนวนสองจำนวน) บนเส้นจำนวนจริงแล้ว ระยะทางระหว่าง p และ q จึงคำนวณได้จาก
ในสองมิติแบบยุคลิด ถ้า p = ("p", "p") และ q = ("q", "q") แล้ว ระยะทางระหว่าง p และ q สามารถคำนวณได้ดังนี้ ซึ่งมีสูตรเหมือนกับทฤษฎีบทพีทาโกรัส
จากนิยามแบบที่สองของระยะทางแบบยุคลิด ถ้าหาก p = ("r", θ) และ q = ("r", θ) ในระบบพิกัดเชิงขั้ว จะสามารถคำนวณระยะทางได้จากสูตรนี้
ในสามมิติแบบยุคลิด ระยะทางระหว่าง p และ q ก็คือ
เมื่อมิติเพิ่มขึ้น พจน์ภายในก็เพิ่มขึ้นตามจำนวนมิติ เช่นนี้เรื่อยไป
ซาร์เจินต์เปปเปอส์โลนลีฮาตส์คลับแบนด์
เซอร์เจียนต์เปปเปอส์โลนลีฮาตส์คลับแบนด์ () เป็นผลงานสตูดิโออัลบั้มชุดที่ 8 ของวงร็อกจากอังกฤษ เดอะบีตเทิลส์ ออกขายเมื่อวันที่ 1 มิถุนายน ค.ศ. 1967 เป็นอัลบั้มที่เป็นที่รู้จักในแนวเพลงแบบไซเคเดลิกร็อก เป็นที่โดดเด่นได้รับเสียงวิจารณ์ที่ดี ถือเป็น 1 อัลบั้มที่ทรงอิทธิพลตลอดกาล
อัลบั้มชุดนี้ทำการบันทึกเสียงร่วม 129 วันโดยเริ่มในเดือนธันวาคม ค.ศ. 1966 ถือเป็นอัลบั้มที่ทำการทดลองที่แตกต่างไปจากอัลบั้มชุดก่อน อย่างชุด "Revolver" ในปี 1966 และยังใช้วงออร์เครสตรา มีการจ้างนักดนตรีอาชีพและเทคนิคและปฏิรูปการผลิตแบบใหม่ อัลบั้มมีองค์ประกอบของมิวสิกฮอล ร็อกแอนด์โรล ดนตรีคลาสสิกตะวันตกและดนตรีพื้นบ้านอินเดีย ส่วนเนื้อเพลงเกี่ยวข้อกับชีวิตวัยเด็กและชีวิตประจำวัน อัลบั้มมีแนวคิดหลวม ๆ ของวงที่เดอะบีตเทิลส์จะแสดงเป็นวงสมมติที่มีชื่อตามปกอัลบั้ม งานศิลป์บนปกเป็นภาพวงยืนอยู่หน้าคนมีชื่อเสียงที่ปะติดปะต่อมา ที่ต่อมาแนวคิดนี้ถูกนำมาเลียนแบบอย่างกว้างขวาง
อัลบั้มประสบความสำเร็จด้านยอดขาย ติดชาร์ตอันดับ 1 บนยูเคอัลบั้มชาร์ต นาน 27 สัปดาห์ และ อันดับ 1 บนบิลบอร์ด 200 นาน 15 สัปดาห์ ได้รับเสียงวิจารณ์ที่ดีเมื่อครั้งออก โดยได้รับ 4 รางวัลแกรมมี่ในปี 1968 ยังติดอันดับ 1 หรือใกล้เคียงในผลงานอัลบั้มยอดเยี่ยมตลอดกาล รวมถึงอันดับ 1 ในการจัดอันดับของนิตยสารโรลลิงสโตนในปี 2003 ในหัวข้อ 500 อัลบั้มที่ยอดเยี่ยมที่สุดตลอดกาลและอัลบั้มนี้ได้จัดอันดับอยู่ในอันดับอัลบั้มเพลงทั่วโลกยอดขายสูงสุดตลอดกาล
เลนนาร์ด เบิร์นสไตน์
เลนนาร์ด เบิร์นสไตน์ (, ออกเสียง /ˈbɜrn.staɪn/ ) เป็นนักประพันธ์เพลง ผู้อำนวยเพลง และนักเปียโนชาวอเมริกัน ผู้ประพันธ์ผลงานดนตรีคลาสสิก เพลงประกอบละครเวที ละครโทรทัศน์และภาพยนตร์ ที่มีชื่อเสียงเป็นที่จดจำ เช่นเรื่อง "West Side Story" (1954) , "On The Waterfront" (1957) เบิร์นสไตน์มีผลงานประพันธ์ซิมโฟนี จำนวน 3 ชิ้น โอเปร่า จำนวน 2 ชิ้น และละครเพลง จำนวน 5 ชิ้น
นอกจากผลงานประพันธ์แล้ว เบิร์นสไตย์ยังได้รับการกล่าวถึงในฐานะผู้อำนวยเพลง และผู้กำกับดนตรีของวงนิวยอร์กฟิลฮาร์โมนิก ตั้งแต่ปี 1958 ถึง 1969 และในฐานะนักเปียโน หนังสือพิมพ์นิวยอร์กไทม์สเคยกล่าวถึงเบิร์นสไตน์ว่าเป็น "นักดนตรีอัจฉริยะที่มีพรสวรรค์และประสบความสำเร็จมากที่สุดในประวัติศาสตร์อเมริกา"
ศิษยาภิบาล
ศิษยาภิบาล () เป็นคำจากภาษาสันสกฤตแปลว่า ผู้ดูแลศิษย์ (ศิษฺย+อภิปาล) ส่วนคำว่า pastor นั้นมาจากภาษาละติน pascere ซึ่งแปลว่าคนเลี้ยงแกะ (shepherd) ชาวโรมันคาทอลิกแปลคำนี้ว่า "ผู้อภิบาล"
ศิษยาภิบาลเป็นตำแหน่งในการปกครองคริสตจักร ในปัจจุบันใช้ในคริสตจักรฝ่ายโปรเตสแตนต์ นอกจากนี้ยังพบการใช้คำว่าผู้อภิบาล (pastor) เพื่อหมายถึงมุขนายกและอธิการโบสถ์ในคริสตจักรอื่น ๆ ด้วย ได้แก่ คริสตจักรโรมันคาทอลิก อีสเทิร์นออร์ทอดอกซ์ และออเรียนทัลออร์ทอดอกซ์
ตำแหน่งศิษยาภิบาลนั้นปรากฏอยู่แค่ครั้งเดียวในคัมภีร์ไบเบิล โดยถือเป็นหนึ่งในพันธกรทั้งห้าของพระเจ้า เช่น จดหมายของนักบุญเปาโลถึงชาวเอเฟซัส บทที่ 4 ข้อที่ 11 ระบุว่า
ชาวโปรเตสแตนต์ใช้คำนี้เรียกผู้ดูแลคริสตจักรประจำเขตแพริช ซึ่งไม่ใช่นักบวช แต่เป็นฆราวาสที่ได้รับการสถาปนาจากคริสตจักรให้เป็นผู้ดูแลรับใช้พระเจ้า ถือว่าเป็นผู้ที่ได้รับการทรงเรียกจากพระเจ้าเพื่ออุทิศตนรับใช้พระองค์ในคริสตจักรและชุมชน
ศิษยาภิบาลมีหน้าที่ดังนี้
ในคริสตจักรโรมันคาทอลิกเรียก pastor ว่าผู้อภิบาลหรือนายชุมพาบาล ตามประมวลกฎหมายพระศาสนจักร ค.ศ. 1983 ใช้คำนี้หมายถึงอธิการโบสถ์ (parish priest) ซึ่งเป็นบาทหลวงองค์หนึ่งที่ได้รับแต่งตั้งและมอบหมายงานจากมุขนายกประจำมุขมณฑลให้ทำหน้าที่ปกครองเขตแพริช
ผู้เผยพระวจนะ
ผู้เผยพระวจนะ (ศัพท์โปรเตสแตนต์) ประกาศก (ศัพท์คาทอลิก) หรือ ศาสดาพยากรณ์ (; , : จากคำนิบาต προ- "pro-" แปลว่า เบื้องหน้า และ φημί แปลว่า พูด, กล่าวออกไป) หมายถึง ผู้ที่พระเป็นเจ้าทรงเจิมตั้งไว้เพื่อการรับพระดำรัสของพระองค์มาถ่ายทอดสู่มวลมนุษย์ เป็นผู้ที่ทำนายอนาคต ผู้บอกเล่าอนาคต หรือประกาศคำสั่งสอนของพระเป็นเจ้า ปรากฏในความเชื่อของศาสนายูดาห์ ศาสนาคริสต์ และศาสนาอิสลาม
ภาคผนวกจากพระคริสตธรรมคัมภีร์ฉบับอมตธรรมร่วมสมัยได้อธิบายคำว่า “ผู้เผยพระวจนะ” ไว้ว่า “กระบอกเสียงของพระเจ้า คนที่ได้รับข่าวสารหรือพระดำรัสของพระเจ้าและประกาศให้แก่กลุ่มคนที่เจาะจง”
ในความเชื่อของศาสนายูดาห์ ศาสนาคริสต์ และศาสนาอิสลามนั้น เชื่อถือในองค์พระผู้เป็นเจ้าองค์เดียวกันคือพระยาห์เวห์ ซึ่งในอดีตกาลที่ผ่านมาหลังจากพระเจ้าทรงสร้างโลกแล้ว เพื่อให้มวลมนุษย์อยู่อย่างสงบสุขตามทางที่ถูกต้องในพระดำริของพระเจ้า พระองค์จึงตรัสสอนมวลมนุษย์ผ่านทางบุคคลต่างๆที่ทรงเห็นว่าเหมาะที่จะเรียกให้รับใช้ฝ่ายวิญญาณ เพื่อถ่ายทอดพระบัญชาจากพระดำรัสของพระองค์สู่มนุษย์ทั้งหลาย เราจึงเรียกบุคคลเหล่านี้ว่า “ผู้เผยพระวจนะ (ของพระเจ้า) ”
สมัยก่อนพระเจ้าทรงเลือกเพียงผู้เผยพระวจนะให้ชี้ทางแก่วงศ์วานอิสราเอลเท่านั้น เพราะทรงต้องการให้ชาวยิวเท่านั้นที่รอดพ้นจากมารร้าย เหนือกว่าชนชาติใด ๆ จึงไม่ปรากฏผู้เผยพระวจนะของพระเจ้าในชนชาติหรือศาสนาอื่น ๆ บรรดาผู้เผยพระวจนะที่ปรากฏในคัมภีร์ไบเบิล ได้แก่
ชาวยิวเชื่อว่าพระดำรัสขององค์พระผู้เป็นเจ้ามาถึง มาลาคี เป็นคนสุดท้ายตามพระคัมภีร์ยิว (ภาคพันธสัญญาเดิม) จึงถือว่า มาลาคี เป็นผู้เผยพระวจนะคนสุดท้าย และจัดรวมเป็น “ผู้เผยพระวจนะสมัยโบราณ”
เชื่อว่าประกาศกมีมาแต่ครั้งโบราณโดยเริ่มจากโมเสสเป็นคนแรก ตามพระคริสตธรรมคัมภีร์ภาคพันธสัญญาเดิม เรื่อยมาจนถึงยอห์นผู้ให้บัพติศมาเป็นคนสุดท้าย เพราะถือว่าเป็นผู้ตระเตรียมทางให้แก่พระบุตรพระเป็นเจ้าคือพระเยซูคริสต์
เชื่อว่าผู้เผยพระวจนะเริ่มต้นที่โมเสสมาเรื่อย ๆ แต่ยังไม่หมดมาถึงปัจจุบัน เพราะตั้งแต่โมเสสถึงยอห์นผู้ให้บัพติศมา นั้นเป็น “ผู้เผยพระวจนะสมัยโบราณ” แต่ผู้เผยพระวจนะไม่จำเป็นว่าต้องเป็นชชาวยิว เพราะเมื่อพระเยซูเสด็จมากระทำพระราชกิจ คือ การไถ่บาปแก่มวลมนุษย์ จึงเป็นการเปิดประตูแห่งพระสัญญานิรันดรสู่ชนชาติทั้งหลายทั่วโลกด้วย โดยนิกายโปรเตสแตนต์ ยกข้อพระคัมภีร์เรื่องพันธกรทั้งห้าของพระเจ้า มาว่า
นั่นคือการยกข้อพระคัมภีร์มากล่าวว่า เมื่องานของพระเจ้ายังไม่สำเร็จ ย่อมทรงเจิมตั้งผู้รับใช้ทั้งหลายมาเพื่อสานงานของพระองค์อย่างแน่นอน เมื่อคริสตจักรทั้งปวงยังแตกแยกและไม่รวมเป็นหนึ่งเดียวกัน งานรับใช้ก็ยังไม่สำเร็จ พันธกรทั้งห้าประการจึงยังต้องมีบทบาทในการทำงานตามพระประสงค์อยู่เสมอ ตั้งแต่ครั้งโบราณกาล มาจนถึง ปัจจุบัน
อินไซด์ส์
อินไซด์ส์ (In Sides) เป็นอัลบั้มชุดที่สีของออร์บิทัล ออกจำหน่าย ในปี พ.ศ. 2539
รายชื่อเพลงต้นฉบับ
ออกจำหน่ายในสหรัฐอเมริกาพร้อมกับ "Times Fly EP" และ The Box EP ออกจำหน่ายในปี 1997
เดอะมิดเดิลออฟโนแวร์
เดอะมิดเดิลออฟโนแวร์ (The Middle of Nowhere) เป็นอัลบั้มชุดที่ห้าของออร์บิทัล ออกจำหน่าย ในปี พ.ศ. 2542 ขึ้นชาร์ตอัลบั้มแห่งสหราชอาณาจักรอันดับสูงสุดที่ 7
เพลง "Know Where to Run" เป็นเพลงในเกม ไวพส์เอาท์ 3
รายชื่อเพลงที่นำแซมเปิลเสียงที่มาใส่ในเพลงในอัลบั้มชุดนี้
ยอห์นผู้ให้บัพติศมา
ยอห์นผู้ให้บัพติศมา (โปรเตสแตนต์เดิมเรียกว่ายอห์นผู้ให้รับบัพติศมา) ยอห์นผู้ทำพิธีล้าง(คาทอลิก) หรือนักบุญยอห์น แบปติสต์(คาทอลิก) () เป็นนักเทศน์ชาวยิวในคริสศตวรรษที่ 1 ถือว่าเป็นผู้เผยพระวจนะในสี่ศาสนาคือ ศาสนาคริสต์ ศาสนาอิสลาม ศาสนาบาไฮ และ “Mandaeanism” ท่านถูกกล่าวถึงในพระวรสาร คัมภีร์อัลกุรอาน และคัมภีร์ของศาสนาบาไฮ นักบุญยอห์นแบปติสต์บางทีก็รู้จักกันในชื่อ “ยอห์นผู้มาก่อน” (John the Forerunner) เพราะถือกันว่านักบุญยอห์นเป็นผู้มาล่วงหน้าก่อนพระเยซู
พระวรสารนักบุญลูกากล่าวว่ายอห์นเป็นบุตรของนักบุญเศคาริยาห์ปุโรหิตและนักบุญเอลีซาเบธจากตระกูลปุโหิตอาโรน ฉะนั้นยอห์นจึงมีตำแหน่งเป็นปุโรหิตโดยปริยาย ก่อนการกำเนิดของยอห์นผู้ให้บัพติศมา ขณะที่เศคาริยาห์กำลังทำพิธีอยู่ในพระวิหารในกรุงเยรูซาเลม ทูตสวรรค์กาเบรียลได้มาบอกเขาถึงการกำเนิด ชื่อ และงานของยอห์น ทูตสวรรค์องค์นั้นยังไปบอกมารีย์ว่า “ดูซิ ถึงนางเอลีซาเบธญาติของเธอชราแล้ว ก็ยังตั้งครรภ์มีบุตรเป็นชายด้วย บัดนี้ นางนั้นที่คนเขาถือว่าเป็นหญิงหมัน ก็มีครรภ์ได้หกเดือนแล้ว” (ลก 1:7) ลูกาผู้นิพนธ์พระวรสารกล่าวว่ายอห์นเกิดก่อนพระเยซูราว 6 เดือนและความตื่นเต้นที่เศคาริยาห์ได้มีลูกจีงทำให้พูดไม่ออกไปจนยอห์นได้ทำพิธีสุหนัต (ลก 1:64)
เมื่อโตขึ้นยอห์นกลายเป็นผู้เผยพระวจนะ และได้วิพากษ์วิจารณ์กษัตริย์เฮโรด อันทีพาส จากการที่ทรงรับนางเฮโรเดียส พระชายาของเจ้าชายฟิลิป พระอนุชา มาเป็นมเหสี นางเฮโรเดียสพยาบาทยอห์นมาก จึงขอให้กษัตริย์เฮโรดมาประหาร พระองค์ก็จับยอห์นมาขังไว้แต่ยังไม่กล้าประหาร เพราะทรงทราบว่ายอห์นเป็นผู้ศักดิ์สิทธิ์และชอบธรรม และทรงโปรดฟังคำสอนของยอห์นด้วย
ในงานฉลองวันคล้ายวันประสูติของกษัตริย์เฮโรด ธิดาของนางเฮโรเดียส (เชื่อกันว่าคือนางสะโลเม) ได้เต้นรำถวายในงานจนเป็นที่พอพระทัย จนตรัสว่าจะให้ทุกสิ่งที่นางปรารถนาเป็นรางวัล นางไปปรึกษามารดาและได้รับคำแนะนำให้ทูลขอศีรษะของยอห์นใส่ถาดมาถวาย เมื่อพระเจ้าเฮโรดทราบก็เสียพระทัยมาก แต่ออกพระโอษฐ์ไปแล้วและไม่อยากเสียหน้ากับแขกที่มาในงาน จึงรับสั่งให้เพชฌฆาตไปตัดศีรษะยอห์นในคุกแล้วใส่ถาดส่งไปให้ตามที่นางขอ นางก็นำไปให้นางเฮโรเดียสต่อ ศิษย์ของยอห์นทราบว่าท่านถูกประหารแล้วก็มารับศพไปฝังไว้ในอุโมงค์
ปฏิทินโรมันคาทอลิกกำหนด "วันสมโภชนักบุญยอห์นแบปติสต์บังเกิด" ตรงกับวันที่ 24 มิถุนายนซึ่งเป็นเวลา 6 เดือนก่อนวันคริสต์มาสซึ่งสมมติกันว่าเป็นการประสูติของพระเยซู และกำหนดให้วันที่ 29 สิงหาคม เป็น "วันระลึกถึงนักบุญยอห์นแบปติสต์ถูกตัดศีรษะ"
พระวรสารนักบุญลูการะบุว่าพระเยซูกับยอห์นเป็นญาติกัน โดยกล่าวว่ามารีย์กับเอลีซาเบธเป็นลูกพี่ลูกน้องกัน (ลก 1:36) แต่ข้อความนี้ไม่มีกล่าวในพระวรสารฉบับอื่น เรมอนด์ อี บราวน์ ผู้เป็นนักวิชาการคัมภีร์ไบเบิลกล่าวว่าความเกี่ยวข้องกันนี้ออกจะเป็นที่น่าสงสัยเกซา เวิรมเมส (Geza Vermes) นักวิชาการทางคริสต์ศาสนากล่าวว่า “ไม่เป็นความจริง, และไม่เป็นที่น่าสงสัยเลยว่าเป็นสิ่งที่ลูกาสร้างขึ้น”
ดิอัลทูเกเทอร์
ดิอัลทูเกเทอร์ (The Altogether) เป็นอัลบั้มชุดที่หกของออร์บิทัล ออกจำหน่าย ในปี พ.ศ. 2544 ออกจำหน่ายในสหรัฐอเมริกา ในปี พ.ศ. 2544 โดยค่ายไซร์เออเป็นผู้จัดจำหน่าย
แผ่น 1
แผ่น 2
ในฉบับดีวีดีนี้มาในรูปแบบเพลงพร้อมกับมิวสิกวีดิโอในอัลบั้มชุดนี้ รับชมและฟังเสียงได้ในระบบเสียง ดอลบี้ดิจิตอล 5.1 เท่านั้นโบนัสเพลง:
เยเรมีย์
เยเรมีย์ (, - Yirməyāhū, ความหมาย "Yhwh will raise"; ) เป็นหนึ่งในผู้เผยพระวจนะใหญ่ในคัมภีร์ฮีบรู เป็นบุตรของฮิลคิยะห์ (Hilkiah) นักบวชจากอนาโธธ และเป็นผู้เขียนหนังสือเยเรมีย์ เยเรมีย์เป็นหนึ่งในหมู่ปุโรหิตเมืองอานาโธทในแผ่นดินของเผ่าเบนยามิน
เยเรมีย์ผู้เผยพระวจนะ มีชีวิตอยู่ในช่วงหลังของศตวรรษที่เจ็ดต่อเนื่องถึงช่วงแรกของศตวรรษที่หกก่อนคริตส์ศักราช ในระหว่างการทำพันธกิจอันยาวนาน เยเรมีย์เตือนประชากรของพระเจ้าถึงวิบัติภัยที่จะเกิดแก่ชาติเนื่องด้วยพวกเข้ากราบไหว้รูปเคารพและทำบาป เยเรมีย์มีชีวิตอยู่จนได้เห็นคำพยากรณ์นี้เกิดขึ้นจริงเมื่อกรุงเยรูซาเลมล่มสลายด้วยมือเนบูคัดเนสซาร์กษัตริย์บาบิโลน ทั้งนครกับพระวิหารในกรุงเยรูซาเลมถูกทำลาย และกษัตริย์กับคนยูดาห์จำนวนมากตกไปเป็นเชลยที่บาบิโลน เยเรมีย์ได้ทำนายด้วยว่าในที่สุดประชาชนจะกลับมาจากการเป็นเชลยและฟื้นฟูบูรณะชาติขึ้นใหม่
หนังสือเยเรมีย์อาจแบ่งเป็นส่วน ๆ ได้ดังนี้ 1) ข่าวสารจากพระเจ้าถึงชาติยูดาห์กับบรรดาผู้นำระหว่างรัชสมัยของโยสิยาห์ เยโฮยาคิม เยโฮยาคีน และเศเดคียาห์ 2) เนื้อหาจากบันทึกของบารุคผู้เป็นเลขานุการของเยเรมีย์ รวมทั้งการเผยพระวจนะและเหตุการณ์สำคัญต่างๆ จากชีวิตของเยเรมีย์ 3) ข่าวสารจากองค์เจ้านายเกี่ยวกับประเทศอื่นๆ 4) ภาคผนวกเชิงประวัติศาสตร์ เล่าเรื่องราวการล่มสลายของกรุงเยรูซาเลมและการเป็นเชลยของบาบิโลน
เยเรมีย์เป็นคนละเอียดอ่อน ท่านรักประชาชนในชาติอย่างลึกล้ำ และเกลียดที่จะต้องประกาศการพิพากษาซึ่งจะเกิดแก่พวกเขา ในข้อพระคัมภีร์หลายตอนเยเรมีย์พูดจากความรู้สึกลึก ๆ ถึงความทุกข์อันเนื่องมาจากการที่พระเจ้าทรงเรียกให้ท่านเป็นผู้เผยพระวจนะ พระวจนะขององค์เจ้านายเหมือนไฟเผาหัวใจจนท่านไม่อาจเก็บถ้อยคำเหล่านั้นไว้ได้
พระวจนะที่ยิ่งใหญ่บางตอนในพระธรรมชี้ไปไกลกว่ายุคสมัยอันทุกข์ยากวุ่นวานของเยเรมีย์เอง ชี้ถึงวันเวลาที่จะมีพันธสัญญาใหม่ เป็นพันธสัญญาที่ประชากรของพระเจ้าจะถือรักษาโดยไม่ต้องมีธรรมมาจารย์มาคอยเตือน เพราะพันธสัญญานั้นจารึกบนหัวใจของเขาเอง
ทับสมิงคลา
ทับสมิงคลา เป็นภาพยนตร์ไทย 16 มม. จากบทประพันธ์และบทภาพยนตร์ของ เศก ดุสิต สร้างโดยบริษัทวชิรนทร์ภาพยนตร์ที่มิตร ชัยบัญชาร่วมเปิดบริษัทกับเพื่อน และซื้อลิขสิทธิ์ อินทรีแดงตอนที่ 6 คือ "ทับสมิงคลา" กำกับการแสดงโดย วิน วันชัย นำแสดงโดย มิตร ชัยบัญชาและอมรา อัศวนนท์ และได้เศก ดุสิตมาทำหน้าที่เขียบทภาพยนตร์ชุดนี้เป็นครั้งแรก ภาพยนตร์ออกฉายเมื่อวันที่ 21 ธันวาคม พ.ศ. 2505 ที่โรงภาพยนตร์เอ็มไพร์ ประสบความสำเร็จในด้านรายได้เกินกว่าหนึ่งล้านบาท ปัจจุบันไม่หลงเหลือฟิล์มภาพยนตร์เรื่องนี้แล้ว
ภาพยนตร์มีเนื้อเรื่องเกี่ยวกับอินทรีแดงที่ตามล่าทำลายล้างแก๊งงูทับสมิงคลา ไปพร้อมกับ ร.อ. เทอด ธรรมรักษ์ (อนุชา รัตนมาลย์) และนักสืบสาวจากฮ่องกง ลี่หยิน (น้ำเงิน บุญหนัก) โดยมีพร ไพโรจน์ รับบทหมวดชาติเหมือนเดิม แต่ผู้รับบทเป็นสารวัติมนตรีคือ จรูญ สินธุเศรษฐ์
อวสานอินทรีแดง
อวสานอินทรีแดง เป็นภาพยนตร์ไทย 16 มม. จากบทประพันธ์ของเศก ดุสิต โดย ดุสิตภาพยนตร์ แดน กฤษดา อำนวยการสร้าง ครูเนรมิต กำกับการแสดง มิตร ชัยบัญชา รับบท อินทรีแดง คู่กับ เพชรา เชาวราษฎร์ ฉายครั้งแรกวันที่ 21 ธันวาคม พ.ศ. 2506 ที่โรงภาพยนตร์ ศาลาเฉลิมกรุง
เมื่อใดที่วายร้ายออกอาละวาด สุจริตชนเดือดร้อน มีหรือที่ โรม ฤทธิไกร (มิตร ชัยบัญชา) จะทนนิ่งเฉยอยู่ได้ อินทรีแดง จึงต้องปรากฏกายอีครั้งโดยมีคู่หู ขวัญใจ สาวสวยอย่างวาสนา (เพชรา เชาวราษฏร์) เป็นทั้งแรงใจแรงกาย ช่วยเหลือ แต่การปฏิบัติ หน้าที่ของอินทรีแดง ก็ต้องเจอกับอุปสรรคนานัปการ ทั้งนายตำรวจอย่างชาติ (พร ไพโรจน์) ที่ตงฉิน มุ่งหมายแต่จะปราบอินทรีแดง และยังมีนักสืบหนุ่มจากเมืองนอก (ประจวบ ฤกษ์ยามดี) ที่ใฝ่ฝันจะกระชากหน้ากากอินทรีแดง และอินทรีแดงจะจัดการกับวายร้ายพร้อมๆ กับหลบเลี่ยงตำรวจและนักสืบที่คอยเป็นเงาติดตามตัวได้อย่าง
สวรรค์เบี่ยง
สวรรค์เบี่ยง เป็นบทประพันธ์ของกฤษณา อโศกสิน ถูกนำมาสร้างเป็นภาพยนตร์และละครโทรทัศน์แล้วอีก 5 ครั้งโดยครั้งแรก ในรูปแบบภาพยนตร์ นำแสดงโดย มิตร ชัยบัญชา กับ เพชรา เชาวราษฎร์ออกฉายเมื่อปี 2513 และต่อมาถูกนำมาสร้างเป็นละคร ในปี 2514 ทางช่อง 4 (สายัณห์ จันทรวิบูลย์ กับ นันทวัน เมฆใหญ่) ในปี 2519 ทางช่อง 9 (อัศวิน รัตนประชา กับ เดือนเต็ม สาลิตุล) ในปี 2531 ทางช่อง 7 (ยุรนันท์ ภมรมนตรี กับ มนฤดี ยมาภัย) ในปี 2541 ทางช่อง 7 (ดนุพร ปุณณกันต์ กับ สุวนันท์ คงยิ่ง) และในปี 2551 ทางช่อง 3 (ธีรเดช วงศ์พัวพันธ์ กับ แอน ทองประสม)
ฉบับภาพยนตร์ เป็นภาพยนตร์ 16 มม. กำกับการแสดงโดยอดิสรณ์ (อดุลย์ ดุลยรัตน์) อำนวยการสร้างโดย วิเชียร สงวนไทย สร้างโดย พงศ์ไทยภาพยนตร์ นำแสดงโดย มิตร ชัยบัญชา เพชรา เชาวราษฎร์ เมตตา รุ่งรัตน์ ประจวบ ฤกษ์ยามดี สมควร กระจ่างศาสตร์ ปริม ประภาพร ออกฉายครั้งแรกเมื่อวันที่ 3 กรกฎาคม พ.ศ. 2513 ที่โรงภาพยนตร์เอ็มไพร์
ละครเรื่อง "สวรรค์เบี่ยง" ถูกทำเป็นละครครั้งแรกในปี พ.ศ. 2514 แสดงโดย สายัณห์ จันทรวิบูลย์ และนันทวัน เมฆใหญ่ ออกอากาศทางช่อง 4
ต่อมาในปี พ.ศ. 2531 กลับมาทำเป็นละครอีกครั้งนำแสดงโดยอัศวิน รัตนประชาและเดือนเต็ม สาลิตุล ซึ่งประสบความสำเร็จอย่างมาก มีผู้สนับสนุนโฆษณามากมาย จนผู้ชมโทรศัพท์มาต่อว่า ว่าทำไมโฆษณาเยอะจัง และเป็นเหตุให้คณะกรรมการบริหารวิทยุและโทรทัศน์ตั้งกฎเกณฑ์ละครครึ่งชั่วโมง มีโฆษณาได้ 5 นาที
ส่วนในปี พ.ศ. 2551 ก็ได้รับความนิยมอย่างมากมีรายงานเรตติ้งเฉลี่ยจากนีลเส็น ตลอดทั้งเรื่องอยู่ที่ 14.6 และเรตติ้งสูงสุดที่ 21.7 กับตอนอวสานของละครเรื่องนี้ ละครเรื่องนี้ยังได้รับรางวัลโทรทัศน์ทองคำ หรือ เทเลวิชั่น โกลด์ อวอร์ดส ครั้งที่ 23 ได้รับรางวัลในสาขาผู้กำกับโทรทัศน์ดีเด่น (อำไพพร จิตต์ไม่งง) รางวัลดาราสนับสนุนชายดีเด่น (ดิลก ทองวัฒนา) รางวัลดารานำชายดีเด่น (ธีรเดช วงศ์พัวพันธ์)
แฮลเซี่ยน (เพลงออร์บิทัล)
แฮลเซี่ยน (Halcyon) เป็น ซิงเกิลของวงออร์บิทัล ออกจำหน่าย ในปี พ.ศ. 2535 ร่วมกับแซมเปิลเพลงของ เคิร์สตี้ ฮอว์คชอว์ ใช้แซมเปิลเพลง "It's a Fine Day" ของ Opus III ในปี 1992 ซึ่งเป็นเพลงของ เคิร์สตี้ ฮอว์คชอว์ด้วย และอยู่ในอัลบั้มรวมเพลงของวงออร์บิทัลด้วย ในอัลบั้ม Work 1989-2002
ภายหลังได้มีการบันทึกเสียงใหม่อีกครั้งและออกจำหน่ายใหม่ในปี พ.ศ. 2536 โดยใช้ชื่อว่า "แฮลเซี่ยน + ออน + ออน" ("Halcyon + on + on" ) บรรจุในผลงานอัลบั้มของออร์บิทัลชุดบราวน์อัลบั้ม (Brown Album) และยังเป็น เพลงประกอบภาพยนตร์เรื่อง นักสู้เหนือมนุษย์ (Mortal Kombat) ในปี 1995 และ ภาพยนตร์เรื่องแฮกเกอร์ส์ (Hackers) เป็นต้น
ส่วนมิวสิกวิดีโอก็จะเป็นมิวสิกวิดีโอโดยจะเพลงแฮลเซี่ยนฉบับ 1992 เกี่ยวกับแม่บ้านวัยกลางที่กำลังล้างจานอยู่ห้องครัว และเธอก็ได้ทิ้งกระเป๋าเล็กใส่ในอ่างล้างจาน ตอนที่กำลังค้นหาจดหมายเธอก็ได้หันไปมองอ่างล้างจานเธอก็เห็นเด็กอยู่ตรงข้างๆอ่างล้างจานแล้วเธอก็ได้เอาแต่มองและยิ้มใส่อางล้างจานและเธอก็ได้เห็นคนอยู่ในอ่างล้างจานเธอก็ตกใจแล้วคนในอ่างก็ออกมาแล้วก็ได้เอาของอัดใส่อ่างไปเรื่อยๆ สูดท้ายแล้ว ก็หัวเราะ และ ทำหน้าเศร้า
อะเลคซันดร์ โซลเซนิตซิน
อะเลคซันดร์ อีซาเยวิช โซลเซนิตซิน ()เป็นนักเขียนนวนิยาย, นักเขียนบทละคร และ นักประวัติศาสตร์คนสำคัญชาวรัสเซีย โซลเซนิตซิน
งานเขียนของโซลเซนิตซินทำให้โลกทราบถึงความทารุณของระบบค่ายแรงงานกูลัก (Gulag) ในสหภาพโซเวียตโดยเฉพาะในเรื่อง "The Gulag Archipelago" () และ "One Day in the Life of Ivan Denisovich" () ซึ่งเป็นงานสองชิ้นที่เป็นที่รู้จักกันดีที่สุดของโซลเซนิตซิน งานเขียนอันสำคัญเหล่านี้เป็นผลทำให้ได้รับรางวัลโนเบลสาขาวรรณกรรม ในปี ค.ศ. 1970 หลังจากนั้นโซลเซนิตซินก็ลี้ภัยจากสหภาพโซเวียตในปี ค.ศ. 1974 ต่อมาในปี ค.ศ. 1983 โซลเซนิตซินก็ได้รับรางวัลเทมเพิลทัน โซลเซนิตซินกลับไปรัสเซียในปี ค.ศ. 1994
ฟังก์ชันจำนวนเต็มใกล้สุด
ฟังก์ชันจำนวนเต็มใกล้สุด () คือฟังก์ชันที่ให้ค่าจำนวนเต็มสำหรับจำนวนจริง "x" ใด ๆ เขียนสัญกรณ์แทนได้หลายอย่างเช่น ["x"] , ||"x"|| , ⌊"x"⌉, nint ("x"), หรือ round ("x") เป็นต้น และเพื่อไม่ให้เกิดความกำกวมเมื่อดำเนินการบนจำนวนเต็มครึ่ง (จำนวนเต็มที่บวก 0.5) ฟังก์ชันนี้จึงนิยามให้มีค่าไปยังจำนวนคู่ที่ใกล้เคียงที่สุด ตัวอย่างในกรณีนี้เช่น
ฟังก์ชันนี้สามารถขยายแนวคิดไปบนจำนวนเชิงซ้อน เป็นการใช้ฟังก์ชันนี้กับส่วนจริงและส่วนจินตภาพพร้อมกัน เช่นจำนวนเชิงซ้อน เมื่อ "a" และ "b" เป็นจำนวนจริง เราจะได้ว่า
ฟังก์ชันนี้เป็นแนวปฏิบัติทางเลขคณิตของการปัดเศษ โดยเฉพาะการปัดเศษเลขคู่ (round-to-even)
อลิสัน โกลด์แฟรป
อลิสัน โกลด์แฟรป () 13 พฤษภาคม ค.ศ. 1966
เป็นนักร้อง นักแต่งเพลงชาวอังกฤษ และเป็นคู่ดูโอจากวงโกลด์แฟรป และเคยร่วมงานกับวงออร์บิทัลมาก่อน
โกลด์แฟรป
โกลด์แฟรป () เป็นวงดนตรีอีเลกโทรนิกจากอังกฤษ ก่อตั้งในลอนดอน ตั้งแต่ พ.ศ. 2542 ประกอบด้วยสมาชิกด้วย อลิสัน โกลด์แฟรป (ร้องนำ / ซินธิไซเซอร์) และ วิล เกรโกรี (ซินธิไซเซอร์) โดยมีอัลบั้มแรกคือ Felt Mountain และ Black Cherry
อาร์เทอร์ รูบินสไตน์
อาร์เทอร์ รูบินสไตน์ เคบีอี (28 มกราคม ค.ศ. 1887 - 20 ธันวาคม ค.ศ. 1982) นักเปียโนชาวยิว-อเมริกัน มีชื่อเสียงในระดับนานาชาติ มีผลงานการเล่นดนตรีกับผลงานของคีตกวีจำนวนมาก ได้รับการยกย่องเป็นหนึ่งในนักดนตรีที่ยิ่งใหญ่แห่งศตวรรษที่ 20
อาร์เทอร์ รูบินสไตน์เกิดที่ชุมชนชาวยิวในเมือง Łódź ทางตอนกลางของโปแลนด์ เริ่มหัดเล่นเปียโดนตั้งแต่อายุ 4 ปี โดยเข้าชั้นเรียนในวอร์ซอ จากนั้นย้ายไปเรียนต่อที่เบอร์ลิน ได้ออกแสดงครั้งแรกกับวงเบอร์ลินฟิลฮาร์โมนิกเมื่ออายุ 13 ปี จากนั้นได้ศึกษาต่อเพิ่มเติมกับคาร์ล ไฮน์ริก บาร์ท นักไวโอลินที่เคยร่วมงานกับ ฟรานซ์ ลิซท์ โจเซฟ โจอาคิม ฮานส์ ฟอน บูโลว และโยฮันเนส บราห์ม
รูบินสไตน์ออกตระเวนแสดงในสหรัฐอเมริกา ออสเตรีย อิตาลี รัสเซีย และอังกฤษ ในช่วงสงครามโลกครั้งที่หนึ่งเขาใช้ชีวิตอยู่ในลอนดอน ต่อมาในช่วงสงครามโลกครั้งที่สองใช้ชีวิตอยู่ในสหรัฐอเมริกาจนได้รับสัญชาติอเมริกันในปี 1946
รูบินสไตน์เสียชีวิตในวัย 95 ปีที่เจนีวา สวิตเซอร์แลนด์ ร่างของเขาถูกเผา และฝังเถ้ากระดูกไว้ที่เยรูซาเลม
ซามูเอล เบ็คเค็ทท์
ซามูเอล เบ็คเค็ทท์ () (13 เมษายน ค.ศ. 1906 - 22 ธันวาคม ค.ศ. 1989) เป็นนักเขียนนวนิยาย, นักเขียนเรื่องสั้น, นักเขียนบทละคร, นักเขียนบทความ และ กวีคนสำคัญชาวไอริช งานของเบ็คเค็ทท์ที่แสดงภาพพจน์อันมืดมนของวัฒนธรรมของมนุษย์ทั้งอย่างเป็นทางการและในทางปรัชญาค่อยกลายมาที่มีลักษณะเป็นงานจุลนิยม (minimalism) มากขึ้นต่อมา
ขณะที่เป็นลูกศิษย์ ผู้ช่วย และเพื่อนของเจมส์ จอยซ์ เบ็คเค็ทท์ถือว่าเป็นหนึ่งในนักเขียนแบบสมัยใหม่นิยมคนสุดท้ายผู้เป็นแรงบันดาลใจให้แก่นักเขียนหลายคนต่อมา และบางครั้งก็ถือว่าเป็นนักเขียนคนแรกของสมัยใหม่นิยมสมัยหลัง (Postmodernism) นอกจากก็ยังถือกันว่าเบ็คเค็ทท์เป็นนักเขียนคนสำคัญคนหนึ่งของลักษณะการเขียนที่มาร์ติน เอสส์ลิน (Martin Esslin) เรียกว่า "ละครแปลกวิสัย" (Theatre of the Absurd) ซึ่งทำให้เบ็คเค็ทท์กลายเป็นนักเขียนผู้มีอิทธิพลมากที่สุดคนหนึ่งของคริสต์ศตวรรษที่ 20
เบ็คเค็ทท์ได้รับรางวัลโนเบลสาขาวรรณกรรม ในปี ค.ศ. 1969 และเสียชีวิตเมื่อวันที่ 22 ธันวาคม ค.ศ. 1989 ด้วยโรคระบบการหายใจ
สำหรับการแสดงในโรงละคร
สำหรับวิทยุ
สำหรับโทรทัศน์
ภาพยนตร์
นวนิยาย
นวนิยายขนาดสั้น
Stories
บทความ
บิวติฟูล์ไลอาร์
"บิวติฟูล์ไลอาร์" () คือเพลงของบียอนเซ่ โนวส์ นักร้องเพลงอาร์แอนด์บี ชาวอเมริกัน และชาคีร่า นักร้องเพลงลาตินป็อปชาวโคลอมเบียน ซึ่งได้เขียนขึ้นโดย โนวส์, Amanda Ghost, Ian Dench, และ สมาชิกของ Stargate นั่นคือ Mikkel S. Eriksen และ Tor Erik Hermansen และผลิตขึ้นโดย Stargate และโนวส์สำหรับการวางจำหน่ายอัลบั้มเดี่ยวชุดสองของเธอ"บี'เดย์" อีกครั้ง และก็ได้มีฉบับมิกซ์เป็นภาษาสเปนและอังกฤษโดยใช้ชื่อว่า "Bello Embustero"
"บิวติฟูล์ไลอาร์" เป็นเพลงแรกที่วางจำหน่ายจากอัลบั้มบี'เดย์ ฉบับดีลักซ์ เพลงนี้ได้มีการเคลื่อนไหวใหญ่ที่สุดบนชาร์ต"บิลบอร์ด" ฮอต 100 จนถึงปี 2550 และได้รับรางวัลเอ็มทีวี วิดีโอ มิวสิก อวอร์ดส ประจำปี 2550 สาขา Most EarthShattering Collaboration ในปี 2551เพลงนี้ได้รับรางวัล Ivor Novello Awards สำหรับเพลงบริติชที่มียอดขายสูงที่สุด
ชาวอเมริกันเชื้อสายฮังการี
ชาวอเมริกันเชื้อสายฮังการี () คือประชาชนชาวอเมริกันที่สืบเชื้อสายมาจากชาวฮังการี ชาวฮังการีลี้ภัยไปยังสหรัฐอเมริกาหลังจาก การรุกรานของโซเวียต (Hungarian Revolution) ในปี ค.ศ. 1956 และระหว่างสงครามโลกครั้งที่สอง และ การล้างชาติโดยนาซี ในจำนวนนั้นมีจำนวนมากที่เป็นชาวยิว
ชาวฮังการีเป็นส่วนหนึ่งของชาวอเมริกันมาตั้งแต่เมื่อชายยุโรปเริ่มเข้ามาตั้งถิ่นฐานในโลกใหม่ เช่น Michael de Kovats ผู้ก่อตั้งกองทหารม้าแห่งสหรัฐอเมริกาที่มีบทบาทในการปฏิวัติอเมริกา ตั้งแต่นั้นมาชาวฮังการีก็อพยพไปตั้งหลักแหล่งในสหรัฐอเมริกาอย่างสม่ำเสมอ แต่การอพยพใหญ่ที่สำคัญก็มีเกิดขึ้นเป็นบางครั้ง
ชาวยิวอเมริกัน
ชาวอเมริกันเชื้อสายยิว หรือ ชาวยิวเชื้อสายอเมริกัน ( คือประชาชนชาวอเมริกันที่สืบเชื้อสายมาจากชาวยิวหรือชาวยิวที่พำนักอยู่ในสหรัฐอเมริกาในฐานะคนต่างด้าว สหรัฐอเมริกาเป็นที่ตั้งถิ่นฐานของชาวยิวที่ใหญ่เป็นที่สองของโลกรองจากอิสราเอลขึ้นอยู่กับคำจำกัดคความทางศาสนา (ชาวยิวโดยเชื้อชาติ vs ชาวยิวโดยเชื้อชาติและศาสนา) และสถิติของจำนวนประชากรต่างๆ ประชากรชาวอเมริกันเชื้อสายยิวประมาณว่ามีด้วยกันทั้งหมดประมาณ 5,128,000 คน หรือ 1.7% ของประชากรอเมริกันทั้งหมด ในปี ค.ศ. 2007 (301,621,000 คน) แต่จำนวนอาจจะสูงถึง 6,444,000 คน หรือ 2.2% ในขณะที่สถิติของสำนักงานสถิติกลางของจำนวนประชากรอิสราเอลประมาณว่าเป็นจำนวน 5,435,800 คนในปี ค.ศ. 2007 (75.7% ของประชากรโดยทั่วไป)
ชาวยิวในสหรัฐอเมริกาส่วนใหญ่เป็นชาวยิวอัชเคนาซิที่อพยพมาจากยุโรปกลาง และ ยุโรปตะวันออกและผู้สืบเชื้อสาย นอกจากนั้นก็ยังมีกลุ่มชนชาวยิวสาขาต่างๆ (Jewish ethnic divisions) ที่รวมทั้งมิซราฮิ และ เซฟาร์ดี ฉะนั้นชาวยิวในสหรัฐอเมริกาจึงมีด้วยกันหลายวัฒนธรรมและสาขาของศาสนาตั้งแต่ออร์ธอด็อกซ์ฮาเรดีไปจนถึงผู้ใช้ชีวิตในสังคมที่ไม่เกี่ยวข้องกับศาสนา หรือชาวยิวที่เป็นยิวโดยเชื้อชาติเท่านั้นโดยไม่นับถือศาสนาใด
สุบิน เมห์ธา
สุบิน เมห์ธา เป็นนักไวโอลิน นักร้องโทนเสียงเทเนอร์ และผู้อำนวยเพลงดนตรีคลาสสิกชาวอินเดีย มีชื่อเสียงในระดับโลกในฐานะผู้กำกับดนตรีและผู้อำนวยเพลงหลักของวงนิวยอร์กฟิลฮาร์โมนิก ตั้งแต่ปีค.ศ. 1978 ถึงค.ศ. 1991
เมห์ธาเกิดในครอบครัวชาวอินเดียเชื้อสายปาร์ซี บิดาเป็นนักไวโอลินและผู้อำนวยเพลงวงบอมเบย์ซิมโฟนีออเคสตรา ศึกษาวิชาดนตรีที่เวียนนา และเริ่มเป็นผู้อำนวยเพลงตั้งแต่อายุ 22 ปี โดยได้รับรางวัลชนะเลิศการแข่งขันอำนวยเพลงระดับนานาชาติที่ลิเวอร์พูล เริ่มเป็นผู้กำกับดนตรีของมอนทรีออลซิมโฟนีออเคสตรา ในปีค.ศ. 1960 ถึงค.ศ. 1967 วงลอสแอนเจลิสฟิลฮาร์โมนิกตั้งแต่ปี 1962 ถึง 1978 และวงนิวยอร์กฟิลฮาร์โมนิก ตั้งปีค.ศ. 1978 จนกระทั่งลาออกจากวงในปีค.ศ. 1991 เป็นผู้อำนวยเพลงหลักและผู้กำกับดนตรีของวงนิวยอร์กฟิลฮาร์โมนิกที่อยู่ในตำแหน่งนานที่สุด 
ปัจจุบันเมห์ธาเป็นผู้กำกับดนตรีของวงอิสราเอลฟิลฮาร์โมนิกออเคสตรา ตั้งแต่ปีค.ศ. 1977 หลังจากดำรงตำแหน่งที่ปรึกษาตั้งแต่ปีค.ศ. 1969
ชาวอเมริกัน
ชาวอเมริกัน หรือ ประชากรของสหรัฐอเมริกา () คือประชาชนของสหรัฐอเมริกา ซึ่งเป็นประเทศที่ประกอบด้วยกลุ่มชนจากหลายชาติพันธุ์และเชื้อชาติ ซึ่งทำให้ชาวอเมริกันบางคนไม่ถือว่าอเมริกันเป็น "ชาติพันธุ์" (ethnicity) และจะบ่งตนเองโดยเชื้อชาติ (nationality) และชาติพันธุ์ดั้งเดิม (ancestral origin) เช่นชาวฮังการีอเมริกันเป็นต้น นอกไปจากชาวอเมริกันอินเดียนแล้ว ชาวอเมริกันเกือบทั้งหมดหรือบรรพบุรุษก็เป็นผู้ที่อพยพเข้ามาตั้งถิ่นฐานในช่วงระยะเวลาห้าร้อยปีที่ผ่านมา
การที่ชาวอเมริกันมาจากหลายชาติพันธุ์ทำให้เป็นชาติที่มีธรรมเนียม และคุณค่าที่แตกต่างกันออกไปเป็นอันมาก วัฒนธรรมที่เป็นที่ยอมรับกันโดยทั่วไปเรียกว่าวัฒนธรรมอเมริกันสายกลาง (mainstream American culture) วัฒนธรรมตะวันตกส่วนใหญ่มาจากขนบธรรมเนียมของวัฒนธรรมยุโรปตะวันตกของผู้อพยพที่เริ่มตั้งแต่การอพยพมาตั้งถิ่นฐานในสมัยแรกของชาวอังกฤษและชาวดัตช์ นอกจากนั้นวัฒนธรรมของชาวเยอรมัน, ชาวไอริช และชาวสกอตก็ยังมีอิทธิพลต่อวัฒนธรรมอเมริกันสายกลางด้วย วัฒนธรรมของทาสชาวแมนดี และ ชาวโวลอฟจากแอฟริกาตะวันตกก็ได้รับการผสมผสานเข้ามาเป็นส่วนหนึ่งของวัฒนธรรมอเมริกันสายกลาง วัฒนธรรมของชาวบันตุจากแอฟริกากลางซึ่งเป็นวัฒนธรรมที่เป็นพื้นฐานของวัฒนธรรมแอฟริกันอเมริกันก็มีอีกวัฒนธรรมหนึ่งที่มีบทบาทในวัฒนธรรมอเมริกันสายกลาง การขยายตัวไปทางตะวันตกทำให้ได้รับวัฒนธรรมของครีโอลและเคจันของลุยเซียนาเข้ามาด้วย และฮิสปานอสของตะวันตกเฉียงใต้ที่นำวัฒนธรรมเข้ามาติดต่อกับวัฒนธรรมเม็กซิโก การอพยพเข้ามาตั้งถิ่นฐานครั้งใหญ่ในปลายคริสต์ศตวรรษที่ 19 และต้นคริสต์ศตวรรษที่ 20 จากยุโรปใต้และยุโรปตะวันออกก็นำวัฒนธรรมใหม่เข้ามา และเมื่อไม่นานมานี้การเข้ามาตั้งถิ่นฐานของประชากรจากเอเชีย, แอฟริกา และโดยเฉพาะ ลาตินอเมริกาก็ยิ่งทำให้มีส่วนผสมใหม่เพิ่มมากขึ้น การอพยพเข้ามาตั้งถิ่นฐานของประชากรจากส่วนต่างๆ ของโลกที่มีวัฒนธรรมอันแตกต่างกันทำให้สหรัฐอเมริกากลายเป็นประเทศมีวัฒนธรรมที่เป็นหม้อหลอม (melting pot) หรือ วัฒนธรรมเกาเหลาอย่างแท้จริง หรือ วัฒนธรรมสลัด (salad bowl culture)
โพรเทคชัน (เพลง)
"สำหรับอัลบั้มในชื่อเรียกเดียวกันนี้ ดูบทความที่ โพรเทคชัน"
โพรเทคชัน (Protection) เป็นซิงเกิลที่เขียนและบันทึกเสียงโดย แมสซีฟแอตแทก ผู้เขียนเนื้อร้องโดย แทรนซี่ ฮอร์น แห่งวง เอเวอรีติง บัต เดอะ เกิร์ล ออกจำหน่ายเมื่อปี พ.ศ. 2538 ขึ้นชาร์ตซิงเกิลแห่งสหราชอาณาจักรอยู่ในอันดับที่ 15 ยังอยู่ผลงานอัลบั้มรวมเพลงของวงเอเวอรีติง บัต เดอะ เกิร์ลด้วย ในอัลบั้ม The Best of และ Like the Deserts Miss the Rain.
จอร์จ เกิร์ชวิน
จอร์จ เกิร์ชวิน (; 26 กันยายน ค.ศ. 1898 - 11 กรกฎาคม ค.ศ. 1937) นักเปียโนและนักแต่งเพลงชาวอเมริกัน มีผลงานในแนวดนตรีคลาสสิก และเพลงป็อบ โดยเป็นผู้ประพันธ์บทเพลงประกอบละครบรอดเวย์ที่มีชื่อเสียง ทั้งในนามส่วนตัว และผลงานร่วมกับไอรา เกิร์ชวิน พี่ชาย ที่เป็นผู้ประพันธ์คำร้อง ผลงานที่มีชื่อเสียง เช่น ออร์เคสตราสำหรับเปียโน "Rhapsody in Blue" (1924), "An American in Paris" (1928) อุปรากร "Porgy and Bess" (1935) ซึ่งมีเพลงที่ไพเราะและได้รับชื่อเสียงอย่างมากคือ Summertimes และเพลงประกอบภาพยนตร์ "Shall We Dance" (1937)
จอร์จ เกิร์ชวิน เดิมชื่อ ยาค็อบ เกิร์ชโชวิตซ์ () บิดาเป็นชาวรัสเซียอพยพมาจากเซนต์ปีเตอร์สเบิร์ก ชื่อ มอร์ริส เกิร์ชโชวิตซ์ ต่อมาได้เปลี่ยนชื่อสกุลเป็น เกิร์ชวิน (Gershvin, สะกดด้วย "v") จอร์จเป็นลูกคนที่สองในจำนวนสี่คน มีพี่ชายชื่อ อิสราเอล เกิร์ชโชวิตซ์ (ไอรา เกิร์ชวิน) มีน้องชายชื่อ อาร์เทอร์ และน้องสาวชื่อ ฟรานเชส จอร์จเป็นคนแรกในตระกูลเกิร์ชวินที่เปลี่ยนวิธีสะกดนามสกุล จาก "Gershvin" เป็น "Gershwin"
จอร์จ เกิร์ชวินเริ่มชีวิตการแสดงดนตรีตั้งแต่อายุ 15 ปี และเริ่มมีผลงานบันทึกเสียงเมื่ออายุ 17 ปี ในปี ค.ศ. 1924 เริ่มมีผลงานร่วมกับพี่ชาย โดยแต่งละครเพลง "Lady Be Good" มีเพลงฮิตคือเพลง "Oh, Lady Be Good!" ตามมาด้วย "Oh, Kay!" (1926), "Funny Face" (1927), "Strike up the Band" (1927), "Show Girl" (1929), "Girl Crazy" (1930) มีเพลงฮิตคือ "I Got Rhythm" และ "Of Thee I Sing" (1931) ที่ได้รับรางวัลพูลิตเซอร์
จอร์จ เกิร์ชวินเสียชีวิตในวัยเพียง 38 ปี ด้วยโรคเนื้องอกในสมอง
มหาวิทยาลัยเทคโนโลยีราชมงคลล้านนา (เจ็ดยอด)
มหาวิทยาลัยเทคโนโลยีราชมงคลล้านนา ภาคพายัพเชียงใหม่ (เจ็ดยอด) เปิดสอนวิชาชีพเพื่องานในทางศิลปกรรม ทั้งในระดับปริญญาตรี โดยโครงการสนับสนุนส่งเสริมศิลปหัตถกรรมภาคเหนือ ซึ่งได้รับที่ดินบริจาคจากคุณหญิงดารา ไชยยศสมบัติ จำนวน 5 ไร่ และวิทยาเขตฯ จัดซื้อเพิ่มอีกรวมเป็น 10 ไร่
สถานที่แห่งนี้ตั้งอยู่ติดกับโรงเรียนวัดเจ็ดยอด เดิมมีแผนกวิชาออกแบบผลิตภัณฑ์อุตสาหกรรม แผนกวิชาอุตสาหกรรมเครื่องปั้นดินเผา แผนกวิชาออกแบบผลิตภัณฑ์สิ่งทอ แผนกวิชาช่างอุตสาหกรรมเครื่องประดับ แผนกวิชาจิตรกรรม แผนกวิชาประติมากรรม แผนกวิชาศิลปะภาพพิมพ์ แผนกวิชาการพิมพ์ และแผนกวิชานิเทศศิลป์ เข้าไปปฏิบัติตามโครงการดังกล่าว
ปัจจุบันพื้นที่เจ็ดยอด เป็นที่ตั้งของสำนักงานคณบดี คณะศิลปกรรมและสถาปัตยกรรมศาสตร์ และจัดการเรียนการสอนในระดับปริญญาตรี ทางด้านการออกแบบ ทัศนศิลป์ และเทคโนโลยีสื่อสาร
อานนท์ นานอก
อานนท์ นานอก นักฟุตบอลชาวไทย ในตำแหน่งกองหลัง ปัจจุบันเล่นในระดับไทยลีก ดิวิชัน 1ให้กับสโมสรไทยฮอนด้า ลาดกระบัง เอฟซี
อานนท์ถือว่ามีประสบการณ์ในการเล่นฟุตบอลลีกอาชีพของไทยมาอย่างยาวนาน โดยเริ่มเล่นฟุตบอลในระดับดิวิชัน 1 กับสโมสรกรุงเทพคริสเตียน ในฤดูกาล 2544 จากนั้นได้เล่นในระดับไทยพรีเมียร์ลีกเมื่อย้ายมาสโมสรธนาคารกรุงไทย โดยคว้าแชมป์ลีกสูงสุดกับสโมสรได้ 1 สมัย และได้เล่นในฟุตบอลถ้วยเอเอฟซี แชมเปียนส์ลีก ต่อมาได้ออกไปหาความท้าทายนอกประเทศด้วยการไปร่วมทีมเปอร์ซิคู คูดัส ทีมในระดับดิวิชัน 1 ของประเทศอินโดนีเซีย ก่อนจะกลับมาค้าแข้งในประเทศไทยอีกครั้งกับสโมสรเพื่อนตำรวจ ,ทีโอที เอสซี,ทีทีเอ็ม-สมุทรสาคร ,ชัยนาท ฮอร์นบิล,เชียงราย ยูไนเต็ด และปัจจุบันเล่นให้กับสโมสรไทยฮอนด้า ลาดกระบัง ในดิวิชัน 1
โดย อานนท์ นานอก ขึ้นชื่อว่าเป็นกองหลังที่สกัดบอลได้แม่นยำและหนักหน่วงคนหนึ่งในวงการฟุตบอลไทย แต่ก็มักจะมีปัญหาด้านการควบคุมอารมณ์ทำให้ถูกลงโทษแบนและปรับอยู่หลายครั้ง
อานนท์ นานอก เกิดที่ตำบลในเมือง อำเภอพิมาย จังหวัดนครราชสีมา โด้เป็นลูกคนกลางในครอบครัว นานอก เรียนจบชั้นประถมศึกษา ที่โรงเรียนบ้านดอนแซะ ชั้น ม.1-ม.2 เรียนที่โรงเรียนพิมายวิทยา ก่อนจะย้ายมาทำงานอยู่กับน้าที่จังหวัดนนทบุรี และได้เล่นฟุตบอลเดินสายอยู่ย่านนั้น จนเข้าตาโค้ชของโรงเรียนบางบัวทองจนได้รับการชักชวนไปเป็นนักฟุตบอลของโรงเรียน และศึกษาต่อในระดับชั้น ม.3
อานนท์ นานอก ได้ทุนนักกีฬา ศึกษาต่อในระดับชั้นมัธยมศึกษาตอนปลาย ที่โรงเรียนกรุงเทพคริสเตียนวิทยาลัย ซึ่งช่วงนี้เองที่ทำให้เขาได้รับโอกาสติดธงไตรรงค์ บนหน้าอกในนามตัวแทนทีมชาติในระดับเยาวชน เรื่อยมา
อานนท์ นานอก ได้รับมอบหมายจากเฮดโค้ช ชัยยง ขำเปี่ยม เป็นกัปตันทีมให้กับสโมสรอินทรีเพื่อนตำรวจ เพื่อช่วยดูแลเพื่อน และน้องๆในทีมทั้งใน และนอกสนาม อานนท์ นานอก เป็นกำลังสำคัญที่ทำให้สโมสรอินทรีเพื่อนตำรวจ กลับไปสู่ลีกสูงสุดของประเทศอีกครั้งในปี 2553
ไอรา เกิร์ชวิน
ไอรา เกิร์ชวิน (6 ธันวาคม ค.ศ. 1896 - 17 สิงหาคม ค.ศ. 1983) นักแต่งเพลงชาวอเมริกัน มีผลงานในแนวเพลงคลาสสิก และเพลงประกอบละครบรอดเวย์ โดยเฉพาะผลงานร่วมกับจอร์จ เกิร์ชวิน ผู้เป็นน้องชาย โดยไอราเป็นผู้แต่งคำร้อง ผลงานที่มีชื่อเสียงเช่นเพลง "I Got Rhythm", "Embraceable You", "The Man I Love" และ "Someone to Watch Over Me" และเพลงประกอบโอเปร่า "Porgy and Bess"
ไอรา เกิดที่นิวยอร์ก เป็นบุตรชายคนโตของมอร์ริส และโรส เกิร์ชโชวิตซ์ เดิมชื่อ อิสราเอล เกิร์ชโชวิตซ์ () ต่อมาได้เปลี่ยนนามสกุลเป็น เกิร์ชวิน (Gershvin) ตามบิดา ภายหลังได้เปลี่ยนวิธีสะกดเป็น Gershwin ตามน้องชาย
ไอรา เกิร์ชวินเริ่มเข้าวงการดนตรีเมื่ออายุ 25 ปี เมื่อปี 1921 โดยใช้นามแฝงว่า "อาร์เทอร์ ฟรานซิส" และเริ่มประสบความสำเร็จ จากนั้นได้ร่วมงานกับจอร์จ เกิร์ชวิน ผู้เป็นน้องชาย แต่งดนตรีประกอบละครเพลง "Lady, Be Good!" เพลงเอกชื่อ "Oh, Lady Be Good!" สร้างชื่อเสียงให้กับทั้งคู่ และร่วมกันผลิตผลงานต่อมา ประกอบด้วยละครเพลงจำนวน 12 เรื่อง เพลงประกอบภาพยนตร์ 4 เรื่อง มีเพลงฮิตเช่น "The Man I Love", "Fascinating Rhythm", "Someone to Watch Over Me", "I Got Rhythm", "Summertime" และ "They Can't Take That Away from Me"
หลังจากจอร์จ เกิร์ชวิน เสียชีวิตด้วยโรคเนื้องอกในสมองในปี 1937 ไอราได้หยุดแต่งเพลงเป็นเวลาหลายปี จึงจะกลับมามีผลงานเพลงบรอดเวย์และเพลงประกอบภาพยนตร์ร่วมกับนักแต่งเพลงคนอื่น เช่น "Lady in the Dark" (1941), "Cover Girl" (1944), "Where Do We Go from Here?" (1945), "A Star Is Born" (1954)
ชาวอังกฤษอเมริกัน
ชาวอังกฤษอเมริกัน หรือ ชาวแองโกลอเมริกัน () คือประชาชนชาวอเมริกันที่มาจากอังกฤษหรือสืบเชื้อสายมาจากบรรพบุรุษที่เป็นชาวอังกฤษ จากการสำรวจสำมะโนประชากรในปี ค.ศ. 2000 ประชากรอเมริกันที่ระบุว่ามีบรรพบุรุษที่เป็นชาวอังกฤษมีจำนวนประมาณ 9.4% ของประชากรทั้งหมดของสหรัฐ และเมื่อเปรียบเทียบจำนวนของกลุ่มชาติพันธุ์แล้วก็มีมากเป็นที่สามในบรรดาผู้สืบเชื้อสายจากชาวยุโรปรองจากชาวเยอรมันอเมริกัน และ ชาวไอริชอเมริกัน แต่จำนวนดังกล่าวเชื่อกันว่าเป็นจำนวนที่น้อยกว่าความเป็นจริงเพราะชาวอังกฤษในสหรัฐมักจะเรียกตนเองง่ายๆ ว่า "อเมริกัน" หรือถ้าสืบเชื้อสายมาจากบรรพบุรุษที่มาจากหลายประเทศในยุโรปก็มักจะระบุกลุ่มชาติพันธุ์ล่าสุด ซึ่งจากการสำรวจสัมโนประชากรในปี ค.ศ. 1980 ชาวอเมริกันกว่า 49 คนอ้างว่าสืบเชื้อสายมาจากชาวอังกฤษ ซึ่งเป็นจำนวนราว 22% ของประชากรทั้งหมดในขณะนั้น ซึ่งทำให้เป็นกลุ่มชาติพันธุ์ที่มีจำนวนมากที่สุดในสหรัฐ
ชาวอังกฤษที่อพยพไปตั้งถิ่นฐานในสหรัฐอเมริกาเป็นครั้งแรกไปตั้งถิ่นฐานอยู่ที่เวอร์จิเนียที่ก่อตั้งโดยทิวดอร์ และต่อมาที่พลิมัธในแมสซาชูเซตส์ จังหวัดโรมันคาทอลิกแมริแลนด์ก่อตั้งโดยสจวต
บิดาแห่งสหรัฐอเมริกาส่วนใหญ่สืบเชื้อสายมาจากชาวอังกฤษที่รวมทั้งจอร์จ วอชิงตัน เบนจามิน แฟรงคลิน, จอห์น แอดัมส์ และ ทอมัส เจฟเฟอร์สัน
รางวัลแชนแนลวีไทยแลนด์มิวสิกวิดีโออวอร์ดส
แชนแนลวีไทยแลนด์ มิวสิกวิดีโอ อวอร์ด เป็นงานที่จัดขึ้นเพื่อมอบรางวัลให้กับผลงานทางด้านดนตรีให้กับศิลปินทั้งไทยและต่างประเทศ และผู้กำกับมิวสิกวิดีโอ งานนี้จัดขึ้นครั้งแรกเมื่อ พ.ศ. 2545 ซึ่งจัดโดย แชนแนลวีไทยแลนด์  โดยการแจกรางวัลนั้นแยกออกเป็น 2 ประเภทคือ ประเภทยอดเยี่ยม กับ ประเภทยอดนิยม
ตัดสินโดยมีคณะกรรมการตัดสินโดยแยกออกเป็นสาขาต่างๆ ดังนี่
ตัดสินโดยคะแนนโหวตจาก เอสเอ็มเอส และทางเว็บไซต์หลัก โดยแยกอกเป็นสาขาต่างดังนี้
"ยังไม่มีรางวัลสาขาเอเชี่ยน"
วิลเฟรโด บัซเกซ
วิลเฟรโด บัซเกซ โอลิเบรา () นักมวยสากลชาวปวยร์โตรีโก เกิดเมื่อ 2 สิงหาคม พ.ศ. 2503 ที่ซานฮวน ปวยร์โตรีโก ฉายา สถิติการชก 68 ครั้ง ชนะ 56 (น็อค 41) เสมอ 2 แพ้ 9
บัซเกซเกิดที่ ริโอปิเอดรัสซึ่งเป็นตำบลใหญ่ในซานฮวน เขาเริ่มชกมวยเมื่ออายุ 18 ปี หลังจากที่บิดาเสียชีวิต เขาเริ่มชกมวยสากลสมัครเล่นก่อนแต่ไม่เคยติดทีมชาติจึงตัดสินใจหันมาชกมวยสากลอาชีพ บัซเกซชกมวยสากลครั้งแรกเมื่อ 29 มกราคม พ.ศ. 2524 แพ้วิลเลียม รามอสในการชกกำหนดสี่ยก เมื่อชกครั้งที่สองจึงเป็นฝ่ายชนะน็อค เฟลิกซ์ คอร์เตซ ยก 2 จากนั้นเขาชกชนะเป็นส่วนใหญ่ จนกระทั่ง 4 ตุลาคม พ.ศ. 2530 จึงได้ครองแชมป์โลกรุ่นแบนตัมเวท WBA ชนะน็อค ปาร์ก ชันยอง ยก 10 เขาป้องกันตำแหน่งได้หนึ่งครั้งก่อนจะมาเสียแชมป์ให้เขาค้อ แกแล็กซี่ 
หลังจากเสียแชมป์โลก บัซเกซได้ขึ้นชิงแชมป์เงารุ่นแบนตัมเวท IBF และได้แชมป์มาครอง จากนั้น บัซเกซได้ครองแชมป์โลกรุ่นซูเปอร์แบนตัมเวท WBA เมื่อ 27 มีนาคม 2535 ชนะน็อค ราอูล เปเรซ ยก 3 และป้องกันตำแหน่งไว้ได้ 9 ครั้ง ก่อนจะเสียแชมป์ให้อันโตนีโอ เกอร์เมโน
ในวันที่ 18 พฤษภาคม พ.ศ. 2539 บัซเกซได้สร้างประวัติศาสตร์เป็นแชมป์โลกสามรุ่นและเป็นคนแรกที่ได้แชมป์สามรุ่ของสถาบันเดียวกัน โดยบัซเกซชนะเอลอย โรฮาสได้ครองแชมป์โลกรุ่นเฟเธอร์เวท WBA และป้องกันตำแหน่งได้ 4 ครั้ง ก่อนจะขึ้นชกล้มแชมป์กับนาซีม ฮาเหม็ด แชมป์โลกรุ่นเฟเธอร์เวท WBO ในขณะนั้น แต่ทางสมาคมมวยโลกไม่รับรองการชกครั้งนี้ บัซเกซจึงสละแชมป์ของสมาคมมวยโลกไป ผลปรากฏว่าบัซเกซเป็นฝ่ายแพ้น็อคฮาเหม็ดในยกที่ 7 เมื่อ 18 เมษายน พ.ศ. 2541
ตั้งแต่ พ.ศ. 2531 การแข่งขันวิ่งมาราธอนที่บ้านเกิดของบัซเกซมีชื่อว่าการแข่งขันวิ่งมาราธอนนานาชาติวิลเฟรโด บัซเกซ
ซินเนอร์จีเอสพี
ซินเนอร์จีเอสพี (; ) เป็นบริษัทผลิตภาพยนตร์การ์ตูนสัญชาติญี่ปุ่น โดยในตอนแรกเป็นส่วนหนึ่งของโตเอแอนิเมชัน แต่ได้แยกตัวออกมาในวันที่ 1 พฤษภาคม 1998 ในภายหลังถูกรวมเป็นบริษัทในเครือโชงะกุกัง มีผลงานอนิเมะจากมังงะของโชงะกุกังทั้งแบบที่ฉายทางโทรทัศน์ โอวีเอ และอนิเมะสำหรับเว็บไซต์
เอ็ดการ์ คาร์บินจัน
เอ็ดการ์ คาร์บินจัน (Edgar Gabijan) นักมวยสากลชาวฟิลิปปินส์ เกิดเมื่อ 18 กุมภาพันธ์ พ.ศ. 2525 ที่บิลิรัน ประเทศฟิลิปปินส์ สถิติการชก 62 ครั้ง ชนะ 26 (น็อค 8) เสมอ 6 แพ้ 30 
คาร์บินจัน ขึ้นชกมวยสากลครั้งแรกเมื่อ 9 กุมภาพันธ์ พ.ศ. 2546 ชนะคะแนน เรทาร์โด กัวร์เดีย ที่ ฟิลิปปินส์ จากนั้นขึ้นชกแพ้บ้าง ชนะบ้าง จน 17 กันยายน พ.ศ. 2548 ก็ได้ครองแชมป์ฟิลิปปินส์รุ่นซูเปอร์ฟลายเวท ชนะคะแนน จูน ทาลาเป้ แต่พอป้องกันแชมป์ครั้งแรกเมื่อ 16 ธันวาคม พ.ศ. 2548 ก็เป็นฝ่ายแพ้คะแนน เกล็น พอร์รัส เสียแชมป์ไป ต่อมา ได้มาชิงแชมป์ IBF แพนแฟซิฟิกรุ่นซูเปอร์แบนตัมเวทเมื่อ 17 กุมภาพันธ์ พ.ศ. 2549 แพ้คะแนน ฟ้าสั่ง พ.ธวัชชัย ต่อมาได้ชิงแชมป์ฟิลิปปินส์รุ่นแบนตัมเวทเมื่อ 8 ธันวาคม พ.ศ. 2549 แพ้คะแนน ไมเคิล โดมิงโก ไม่ได้แชมป์ ต่อมา ใน พ.ศ. 2550 มาชกในไทย แพ้คะแนน สด ปูนนกอินทรียิม ใน พ.ศ. 2551 ได้เดินทางมาชิงแชมป์ PABA รุ่นซูเปอร์แบนตัมเวทเมื่อ 17 มกราคม พ.ศ. 2551 แพ้คะแนน พูนสวัสดิ์ กระทิงแดงยิม และชิงแชมป์ IBF แพนแปซิฟิกรุ่นเฟเธอร์เวทเมื่อ 23 เมษายน พ.ศ. 2551 แพ้คะแนน ฟ้าใส ศักดิ์กรีรินทร์ และยังมาชกแพ้คะแนน ปฐมโชค ปฐมโพธิ์ทองด้วย
คาร์บินจัน ได้ชิงแชมป์ WBC เอเชียรุ่นเฟเธอร์เวทเมื่อ 4 กันยายน พ.ศ. 2552 แพ้คะแนน ชลธาร อ.อุกฤษณ์ ต่อมาได้ชิงแชมป์ฟิลิปปินส์รุ่นเฟเธอร์เวทเมื่อ 14 พฤษภาคม พ.ศ. 2554 ชนะคะแนน เอมี ซานเชซ ได้แชมป์ไปครอง และป้องกันตำแหน่งได้ 1 ครั้ง ก่อนจะเสียแชมป์ให้ ไมเคิล ฟาเรนาส เมื่อ 1 ตุลาคม พ.ศ. 2554 แต่ก็ได้ชิงแชมป์ฟิลิปปินส์รุ่นไลท์เวทที่ว่างเมื่อ 10 กุมภาพันธ์ พ.ศ. 2555 ชนะคะแนน บัลเวก บาโงยัน ได้แชมป์ไปครอง และได้มาชิงแชมป์เงา WBC รุ่นซูเปอร์ไลท์เวทเมื่อ 9 มีนาคม พ.ศ. 2555 แพ้คะแนน ประเวศน์ ศักดิ์เมืองแกลง ชิงแชมป์ WBC เอเชียรุ่นไลท์เวทที่ว่างเมื่อ 21 กันยายน พ.ศ. 2555 แพ้คะแนนโดยเทคนิค ฟ้าใส ศักดิ์กรีรินทร์และชิงแชมป์ IBF แพนแปซิฟิกรุ่นไลท์เวลเตอร์เวทเมื่อ 16 พฤศจิกายน พ.ศ. 2555 แพ้น็อค ปฐมศึก ปฐมโพธิ์ทอง ยก 4 คาร์บินจัน ยังคงชกมวยอยู่จนถึงปัจจุบัน (พ.ศ. 2557) โดยล่าสุด เขาได้ครองแชมป์ฟิลิปปินส์รุ่นซูเปอร์เฟเธอร์เวทเมื่อ 21 มีนาคม พ.ศ. 2557 ชนะน็อค เวง ฮายา ยก 10
ชาวยิวอัชเคนาซิ
ชาวยิวอัชเคนาซิ หรือ ชาวยิวแห่งอัชเคนาซ (, ) คือชาวยิวที่สืบเชื้อสายมาจากชาวยิวที่ตั้งถิ่นฐานอยู่ในลุ่มแม่น้ำไรน์แลนด์ทางตะวันตกของเยอรมนีและตอนเหนือของฝรั่งเศสในยุคกลาง คำว่า "Ashkenaz" เป็นชื่อภาษาฮิบรูสมัยกลางของภูมิภาคที่ในปัจจุบันครอบคลุมประเทศเยอรมนี และบริเวณที่มีชายแดนติดต่อที่พูดภาษาเยอรมัน นอกจากนั้นอัชเคนาซก็ยังเป็นประมุขจาเฟติคที่สืบเชื้อสายมาจากลูกหลานของโนอาห์ (Table of Nations) ฉะนั้น "อัชเคนาซิม" หรือ "อัชเคนาซิยิว" ก็คือ "ชาวยิวเยอรมัน"
ต่อมาชาวยิวอัชเคนาซิก็อพยพไปทางตะวันออก ไปตั้งถิ่นฐานอยู่ในบริเวณที่ไม่ได้พูดภาษาเยอรมันที่รวมทั้งฮังการี โปแลนด์ ลิทัวเนีย รัสเซีย ยุโรปตะวันออก และ ภูมิภาคอื่นๆ ระหว่างคริสต์ศตวรรษที่ 10 ถึง 19 ภาษาที่นำติดตัวไปก็คือภาษายิดดิชซึ่งเป็นภาษาเยอรมันภาษายิว|ยิว ที่ตั้งแต่ยุคกลางมาเป็น "ภาษากลาง" ในหมู่ชาวยิวอัชเคนาซิ นอกจากนั้นก็มีบ้างที่พูดภาษายิว-ฝรั่งเศส หรือ ภาษาซาร์ฟาติค (Zarphatic) และ ภาษากลุ่มสลาฟ-ที่มีพื้นฐานมาจากภาษาคนานิค (ภาษายิว-เช็ก) ชาวยิวอัชเคนาซิวิวัฒนาการวัฒนธรรมที่เป็นเอกลักษณ์ของตนเองที่ผสานเอาวัฒนธรรมของชนในท้องถิ่นที่ตั้งถิ่นฐานในยุโรปกลางและยุโรปตะวันออกเข้ามาด้วย
แม้ว่าในคริสต์ศตวรรษที่ 11 ชาวยิวอัชเคนาซิจะเป็นจำนวนเพียง 3 เปอร์เซ็นต์ของประชากรชาวยิวทั้งโลก แต่เมื่อมาถึงปี ค.ศ. 1931 จำนวนก็สูงขึ้นถึง 92 เปอร์เซ็นต์ และในปัจจุบันเป็นจำนวนประมาณ 80 เปอร์เซ็นต์ของชาวยิวทั่วโลก ชุมชนชาวยิวที่มีประวัติยืดยาวในยุโรปจะเป็นชาวยิวอัชเคนาซินอกจากกลุ่มที่มีควาสัมพันธ์กับบริเวณเมดิเตอเรเนียน ชาวยิวส่วนใหญ่ที่อพยพจากยุโรปไปยังทวีปอื่นในสองร้อยปีที่ผ่านมาก็เช่นกัน โดยเฉพาะการอพยพไปตั้งถิ่นฐานในสหรัฐอเมริกา ที่ชาวยิวส่วนใหญ่ในบรรดาชาวยิวอเมริกัน 5.3 ล้านคนเป็นชาวยิวอัชเคนาซิ ซึ่งทำให้เป็นชาวยิวอัชเคนาซิกลุ่มที่ใหญ่ที่สุดในโลก
นิยามของความเป็นชาวยิวยังไม่เป็นที่ตกลงกันโดยทั่วไป—ไม่ว่าจะเป็นผู้เชี่ยวชาญทางศาสนาจากนิกายต่างๆ หรือ ในบริบทของการเมือง หรือแม้แต่โดยทั่วไป ซึ่งการเป็นยิวอาจจะกล่าวอย่างง่ายๆ ว่าเป็นทั้งทางศาสนาและทางโลก หรือ ทางศาสนาแต่อย่างเดียว ซึ่งทำให้เป็นการยากที่จะระบุนิยามของชาวยิวอัชเคนาซิ เพราะชาวยิวอัชเคนาซิได้รับการตีความหมายเป็นหลายอย่างโดยศาสนา วัฒนธรรม และ ชาติพันธุ์เป็นเครื่องวัด แต่ชาวยิวอัชเคนาซิส่วนใหญ่ในปัจจุบันมิได้ตั้งถิ่นฐานอยู่ในยุโรปตะวันออกแล้ว ฉะนั้นลักษณะทางวัฒนธรรมและการปฏบัติทางศาสนาที่เคยเป็นลักษณะเฉพาะเพราะตำแหน่งที่ตั้งถิ่นฐานที่ใกล้เคียงกันก็เริ่มเลือนหายไป นอกจากนั้นคำว่า "อัชเคนาซิ" ก็ยังนำไปใช้ในบริบทที่นอกไปจากการใช้กันมาก่อน โดยเฉพาะในอิสราเอล ตามหลักของปรัชญาออร์ธอด็อกซ์แล้วผู้ที่จะเป็นยิวได้ก็เมื่อมีแม่เป็นยิว หรือ เปลี่ยนศาสนามานับถือศาสนายูดาย ซึ่งทำให้ตีความหมายได้ว่าผู้หนึ่งอาจจะเป็นอัชเคนาซิแต่ไม่ได้เป็นยิวตามการตีความหมายของกลุ่มชาวยิวบางกลุ่ม ซึ่งทำให้การใช้คำว่า "อัชเคนาซิ" ตีความหมายได้ว่าเป็นกลุ่มชาติพันธุ์ที่วิวัฒนาการมาจากการดำรงชีวิตตามหลักศาสนายูดายในยุโรป